pythainlp/thai-wiki-dataset-v4 huggingface dataset:
หันเซียม

หันเซียม (เสียชีวิต ค.ศ. 197) มีชื่อในภาษาจีนกลางว่า หาน เซียน  เป็นผู้นำกลุ่มโจรและขุนพลที่มีชิวิตในช่วงปลายราชวงศ์ฮั่นตะวันออกของจีน
ประวัติ.
หันเซียมเป็นผู้นำของกลุ่มโจรคลื่นขาว (白波帥 "ไป๋ปัวไชฺว่")
ในปี ค.ศ. 195 พระเจ้าเหี้ยนเต้เป็นจักรพรรดิหุ่นเชิดภายใต้การควบคุมของขุนพลลิฉุยและกุยกีตั้งแต่ปี ค.ศ. 192 ได้เสด็จหนีจากเมืองหลวงเตียงฮัน (ฉางอัน) กลับมายังเมืองหลวงเก่าลกเอี๋ยง (ลั่วหยาง) ภายหลังลิฉุยและกุยกีรู้สึกคิดผิดที่ตัดสินใจปล่อยให้พระเจ้าเหี้ยนเต้จากเมืองเตียงฮันไป จึงนำกำลังทหารไล่ตามพระเจ้าเหี้ยนเต้
เอียวฮองอดีตโจรในกลุ่มโจรคลื่นขาว นำกำลังเข้ารบกับลิฉุยและกุยกีเพื่อจะพยายามอารักขาพระเจ้าเหี้ยนเต้แต่เสียทีพ่ายแพ้ เอียวฮองจึงเรียกกลุ่มโจรคลื่นขาวอันเป็นสหายเก่า นำโดยลิงัก (李樂 "หลี่ เล่อ"), หันเซียม, โฮจ๋าย (胡才 "หู ไฉ") และคนอื่น ๆ มาช่วยเหลือพระเจ้าเหี้ยนเต้ กองกำลังของชนเผ่าซฺยงหนูที่นำโดยชวี่เปย์ (去卑) ก็ตอบรับคำเรียกเช่นกันแล้วยกมาช่วยเหลือพระเจ้าเหี้ยนเต้ ทั้งหมดได้เดินทางต่อไปยังลกเอี๋ยง ลิฉุยและกุยกีกลับมาอีกครั้งอย่างรวดเร็วพร้อมกำลังเสริมเพิ่มเติม โจมตีเอียวฮองแตกพ่ายและสังหารขุนนางที่หนีมากับพระเจ้าเหี้ยนเต้ได้เป็นจำนวนมาก พระเจ้าเหี้ยนเต้หนีข้ามแม่น้ำฮองโห ("หฺวังเหอ") หรือแม่น้ำเหลืองและมาถึงอันอิบ (安邑 "อันอี้")
ราวเดือนสังหาคม ค.ศ. 196 พระเจ้าเหี้ยนเต้กลับมาถึงลกเอี๋ยงภายใต้การอารักขาของเอียวฮอง, ตังสิน และกลุ่มโจรคลื่นขาว พระเจ้าเหี้ยนเต้พระราชทานแต่งตั้งหันเซียมเป็นมหาขุนพล (大將軍 "ต้าเจียงจวิน") และผู้บังคับการมณฑลราชธานี (司隸校尉 "ซือลี่เซี่ยวเว่ย์") เป็นบำเหน็จความชอบ หันเซียมและตังสินยังคงประจำอยู่ในเมืองลกเอี๋ยงพร้อมกองกำลังเพื่อคุ้มครองพระเจ้าเหี้ยนเต้ ในช่วงเวลาเดียวกันนั้น ขุนศึกโจโฉนำกองกำลังมายังลกเอี๋ยง เข้าเผ้าพระเจ้าเหี้ยนเต้ และเชิญเสด็จไปยังฐานกำลังของโจโฉที่ฮูโต๋ (許 "สวี่"; ปัจจุบันคือเมืองสฺวี่ชาง มณฑลเหอหนาน) ซึ่งได้กลายเป็นเมืองหลวงแห่งใหม่ หันเซียมพยายามขัดขวางโจโฉแต่ถูกโจมตีแตกพ่าย จึงหลบหนีลงใต้ไปเข้าด้วยขุนศึกอ้วนสุด
หลังเข้าด้วยกับอ้วนสุด หันเซียมและเอียวฮอง (ซึ่งมาเข้าด้วยอ้วนสุดเช่นกัน) ได้ออกปล้นชิงในหลายอำเภอในแคว้นยังจิ๋ว ("หยางโจว") และแคว้นชีจิ๋ว ("สฺวีโจว") ในปี ค.ศ. 197 อ้วนสุดต้องการตั้งตนเป็นจักรพรรดิและอยากจะได้ลิโป้ขุนศึกที่มีฐานที่มั่นอยู่ใกล้เคียงเป็นพันธมิตร จึงส่งคนไปสู่ขอบุตรสาวของลิโป้ให้แต่งงานกับบุตรชายของตน แต่ลิโป้ปฏิเสธการสู่ขอของอ้วนสุดหลังได้ฟังคำแนะนำของตันกุ๋ย อ้วนสุดโกรธมากจึงสั่งให้ขุนพลเตียวหุน (張勳 "จาง ซฺวิน") พร้อมด้วยเอียวฮองและหันเซียมเป็นผู้ใต้บังคับบัญชา นำทัพไปโจมตีลิโป้ ลิโป้ทำตามคำแนะนำของตันกุ๋ย ส่งคนไปเกลี้ยกล่อมให้เอียวฮองและหันเซียมทรยศอ้วนสุด เอียวฮองและหันเซียมจึงร่วมกับลิโป้โจมตีทัพของอ้วนสุดที่นำโดยเตียวหุนจนแตกพ่าย หลังจากตีเตียวหุนจนถอยร่นไปแล้ว เอียวฮองและหันเซียมก็นำคนของตนออกปล้นชิงในหลายพื้นไปจนถึงจงหลี (鍾離) ก่อนจะยกพลกลับ
เมื่อเอียวฮองถูกสังหารโดยขุนศึกเล่าปี่ในปี ค.ศ. 197 หันเซียมหนีขึ้นเหนือกลับไปบ้านเกิดที่แคว้นเป๊งจิ๋ว ("ปิ้งโจว") ระหว่างทางจาง เซฺวียน (張宣) นายอำเภอของอำเภอชูชิว (抒秋縣 "ชูชิวเซี่ยน") มาสกัดทางและสังหารหันเซียม
วัดโพธิ์เรียง (จังหวัดเพชรบุรี)

วัดโพธิ์เรียง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านทาน อำเภอบ้านลาด จังหวัดเพชรบุรี ที่ดินตั้งวัดมีเนื้อที่ 32 ไร่ 1 งาน มีที่ธรณีสงฆ์ จำนวน 1 แปลง เนื้อที่ 19 ไร่
วัดโพธิ์เรียงสร้างเมื่อ พ.ศ. 2325 ตามทะเบียนวัดภาค ได้รับพระราชทานวิสุงคามสีมาเมื่อ พ.ศ. 2430 ได้รับพระราชทานวิสุงคามสีมาครั้งหลังเมื่อ พ.ศ. 2514
อาคารและเสนาสนะที่สำคัญ ได้แก่ อุโบสถ กว้าง 12 เมตร ยาว 31 เมตร สร้างเมื่อ พ.ศ. 2508 เป็นตึกทรงไทย ศาลาการเปรียญ กว้าง 11.40 เมตร ยาว 26.70 เมตร สร้างเมื่อ พ.ศ. 2499 เป็นอาคารทรงไทย หอสวดมนต์ กว้าง 8.50 เมตร ยาว 25.65 เมตร สร้างเมื่อ พ.ศ. 2504 เป็นอาคารทรงไทย พระปรางค์ฐานย่อมุมไม้ยี่สิบ ฐานชั้นล่างสุดเป็นฐานเขียงสี่เหลี่ยม ถัดขึ้นไปเป็นฐานบัวสลับกับฐานสิงห์ 3 ชุด เรือนธาตุทรงเพรียวสูง รับกับส่วนยอดทรงฝักข้าวโพดเพรียว เจดีย์ทรงกลม ฐานแปดเหลี่ยม ก่ออิฐ ฉาบปูน ฐานล่างสุดเป็นฐานเขียงแปดเหลี่ยมลดหลั่นซ้อนกัน 2 ชั้น ถัดขึ้นไปเป็นฐานสิงห์สลับกับฐานบัวลูกฟัก จำนวน 3 ชุด ถัดไปเป็นบัวกลุ่มรองรับองค์ระฆังทรงเพรียว ปล้องไฉนทำเป็นบัวกลุ่ม 5 ชุด ปลียอดเพรียวยาวตั้งแต่องค์ระฆังขึ้นไปน่าจะมีการทำขึ้นใหม่ หอระฆังเก่าฐานก่ออิฐ ถือปูน ชั้นบนกั้นเป็นพนัก ประดับกระเบื้องเคลือบปรุ ส่วนหลังคาเป็นทรงไทย เครื่องไม้ หลังคามุงกระเบื้อง หน้าบันไม้แกะสลักปิดทองประดับกระจก เครื่องลำยองไม้ มีทวยไม้แกะสลักรับปีกนก
Mathiasella

Mathiasella เป็นสกุลของพืชดอกที่อยู่ในวงศ์ Apiaceae. ,มันอยู่ในเผ่า Selineae มีเพียงสปีชีส์เดียวคือ "Mathiasella bupleuroides" 
ถิ่นกำเนิดของมันคือ เม็กซิโก
Matayba

Matayba เป็นสกุลของพืชดอกที่อยู่ในวงศ์ Sapindaceae.
ถิ่นกำเนิดของมันคือ เม็กซิโกถึงอเมริกาเขตร้อน
สปีชีส์ในสกุล ได้แก่:
<templatestyles src="Div col/styles.css"/>
วัดใหญ่อ่างทอง

วัดใหญ่อ่างทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลอ่างทอง อำเภอเมืองราชบุรี จังหวัดราชบุรี
วัดใหญ่อ่างทองตั้งวัดเมื่อ พ.ศ. 2325 ได้รับพระราชทานวิสุงคามสีมาเมื่อวันที่ 3 พฤศจิกายน พ.ศ. 2538 ประวัติการสร้างวัดไม่ปรากฏหลักฐานในวรรณคดีหรือจารึกต่าง ๆ มีแต่คำบอกเล่าของผู้อาวุโสว่า หลวงพ่อโนจา ธุดงค์มาพักปฏิบัติธรรมโปรดญาติโยม และชาวบ้านเกิดความเลื่อมใสศรัทธา จึงนิมนต์หลวงพ่อให้อยู่จำพรรษา ณ ที่แห่งนี้ และได้เริ่มสร้างกุฎิให้หลวงพ่ออยู่จำพรรษา หลวงพ่อโนจาเป็นชาวเชียงใหม่ ต่อมาท่านได้นำชาวเชียงใหม่มาตั้งถิ่นฐาน ณ บริเวณวัดใหญ่อ่างทองนี้อีกเป็นจำนวนมาก
อาคารเสนาสนะที่สำคัญ ได้แก่ อุโบสถหลังเก่า ลักษณะเป็นอาคารก่ออิฐถือปูน หลังคาลดชั้น เครื่องไม้มุงกระเบื้อง ด้านข้างมีชายคาปีกนกคลุม มีเสาปูนสี่เหลี่ยมรองรับโครงหลังคาโดยรอบ ที่หัวเสามีจารึกนามผู้บริจาคเงินสร้าง ศาลาการเปรียญหลังใหม่ เป็นอาคารสองชั้นครึ่งไม้ครึ่งปูน ได้มีการนำไม้คอสองซึ่งมีภาพจิตรกรรมของศาลาหลังเก่าซึ่งมีจารึกบอกว่าสร้างขึ้นเมื่อ พ.ศ. 2450 ขึ้นไปติดตั้งไว้โดยมีการซ่อมแซมภาพในบางส่วนด้วยการทาสีใหม่ทับลงไปในลวดลายของเดิม
Marcania

Marcania เป็นสกุลของพืชดอกที่อยู่ในวงศ์ Acanthaceae. มีเพียงสปีชีส์เดียวคือ Marcania grandiflora 
ถิ่นกำเนิดของมันคือ ประเทศไทย ภายใน อินโดจีน
Malvastrum

Malvastrum เป็นสกุลของพืชดอกที่อยู่ในวงศ์ Malvaceae.
ถิ่นกำเนิดของมันคือ โลกใหม่
สปีชีส์ในสกุล ได้แก่:
<templatestyles src="Div col/styles.css"/>
Malanea

Malanea เป็นสกุลของพืชดอกที่อยู่ในวงศ์ Rubiaceae.
ถิ่นกำเนิดของมันคือ แถบอเมริกากลางและใต้เขตร้อนถึงตรินิแดด
สปีชีส์ในสกุล ได้แก่:
<templatestyles src="Div col/styles.css"/>
Mairetis

Mairetis เป็นสกุลของพืชดอกที่อยู่ในวงศ์ Boraginaceae. มีเพียงสปีชีส์เดียวคือ "Mairetis microsperma" 
ถิ่นกำเนิดของมันคือ หมู่เกาะคานารี และโมร็อกโก
Macrocentrum

Macrocentrum เป็นสกุลของพืชดอกที่อยู่ในวงศ์ Melastomataceae.
ถิ่นกำเนิดของมันคือ อเมริกาเขตร้อนตอนใต้
สปีชีส์ในสกุล ได้แก่:
<templatestyles src="Div col/styles.css"/>
Macbrideina

Macbrideina เป็นสกุลของพืชดอกที่อยู่ในวงศ์ Rubiaceae. มีเพียงสปีชีส์เดียวคือ Macbrideina peruviana 
ถิ่นกำเนิดของมันคือ ทางตะวันตกของทวีปอเมริกาใต้ และพบในประเทศโบลิเวีย โคลอมเบีย เอกวาดอร์ และเปรู
Luxemburgia

Luxemburgia เป็นสกุลของพืชดอกที่อยู่ในวงศ์ Ochnaceae.
ถิ่นกำเนิดของมันคือ ประเทศบราซิล
สปีชีส์ในสกุล ได้แก่:
<templatestyles src="Div col/styles.css"/>
Lundinia

Lundinia เป็นสกุลของพืชดอกที่อยู่ในวงศ์ Asteraceae. มีเพียงสปีชีส์เดียวคือ Lundinia plumbea 
ถิ่นกำเนิดของมันคือ คิวบา และ สาธารณรัฐโดมินิกัน
Lucya

Lucya เป็นสกุลของพืชดอกที่อยู่ในวงศ์ Rubiaceae. มีเพียงสปีชีส์เดียวคือ 'Lucya tetrandra' 
ถิ่นกำเนิดของมันคือ ภูมิภาค แคริบเบียน พบในคิวบา สาธารณรัฐโดมินิกัน เฮติ จาเมกา และเปอร์โตริโก
วัดนาหนอง (จังหวัดราชบุรี)

วัดนาหนอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนแร่ อำเภอเมืองราชบุรี จังหวัดราชบุรี
วัดนาหนองตั้งเมื่อ พ.ศ. 2420 ได้รับพระราชทานวิสุงคามสีมาเมื่อวันที่ 12 กันยายน พ.ศ. 2466 แต่เดิมพื้นที่ตั้งวัดเป็น ป่ารกไม่มีผู้คนอาศัย ชาวบ้านที่บ้านใหญ่อ่างทองอาศัยอยู่หนาแน่น จึงได้มีการอพยพมาจับจองที่ดินและตั้งหลักปักฐานทำกิน กลายเป็นหมู่บ้านใหม่ เรียกว่า "บ้านนาหนอง" โดยนายหล้า และนายตัน หัวหน้าหมู่บ้านได้ชักชวนชาวบ้านสร้างวัด พร้อมทั้งอาราธนาหลวงพ่อมี จากวัดใหญ่อ่างทองมาช่วยกันก่อสร้างวัดและตั้งชื่อตามหมู่บ้าน
อาคารเสนาสนะที่สำคัญ ได้แก่ อุโบสถ กว้าง 12 เมตร ยาว 26 เมตร สร้างเมื่อ พ.ศ. 2468 เป็นอาคารคอนกรีตทรงไทย ศาลาการเปรียญ กว้าง 18 เมตร ยาว 23 เมตร สร้างเมื่อ พ.ศ. 2454 เป็นอาคารคอนกรีตและไม้ หอสวดมนต์ กว้าง 13 เมตร ยาว 30 เมตร สร้างเมื่อ พ.ศ. 2517 เป็นอาคารไม้มุงกระเบื้องลอนคู่ กุฏิสงฆ์ 4 หลัง เป็นอาคารไม้ 1 หลัง ครึ่งตึกครึ่งไม้ 3 หลัง ศาลาอเนกประสงค์ สร้างเมื่อ พ.ศ. 2542 เป็นอาคารไม้ ภายในวัดยังมีรพิพิธภัณฑ์เก็บวัตถุของเก่าชาวไทยวน ศูนย์หัตถกรรมทอผ้าพื้นบ้าน ปูชนียวัตถุที่สำคัญ ได้แก่ พระประธานในอุโบสถ พระพุทธชินราชจำลอง ขนาดหน้าตักกว้าง 2 เมตร สร้างเมื่อ พ.ศ. 2468 มณฑปบนยอดเขาติดกับวัด สร้างเมื่อ พ.ศ. 2481
Loxostylis

Loxostylis เป็นสกุลของพืชดอกที่อยู่ในวงศ์ Anacardiaceae.
มีเพียงสปีชีส์เดียวคือ Loxostylis alata. ในภาษาอังกฤษ สปีชีส์นี้ตามด้วย ชื่อสามัญ tar wood มีการเจริญเติบโต ตนเอง และเป็น ไม้ยืนต้น.
ถิ่นกำเนิดของมันคือ แอฟริกาใต้
Lelya

Lelya เป็นสกุลของพืชดอกที่อยู่ในวงศ์ Rubiaceae. มีเพียงสปีชีส์เดียวคือ Lelya osteocarpa 
ถิ่นกำเนิดของมันคือ แอฟริกาเขตร้อน พบในแองโกลา มาลาวี ไนจีเรีย แทนซาเนีย แซมเบีย และไซร์
วัดบัวงาม (อำเภอดำเนินสะดวก)

วัดบัวงาม เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลบัวงาม อำเภอดำเนินสะดวก จังหวัดราชบุรี ปัจจุบันมีพระวชิรโสภณ (นพพร นววโร ป.ธ.6) เป็นเจ้าอาวาส
วัดบัวงามตั้งวัดเมื่อ พ.ศ. 2442 เดิมชื่อ วัดบัวลอย เนื่องจากภูมิประเทศเป็นที่ราบลุ่ม เมื่อถึงช่วงน้ำหลาก น้ำจะท่วมขังและมีต้นบัวเกิดขึ้นมากมาย ได้รับพระราชทานวิสุงคามสีมาเมื่อ พ.ศ. 2496 เริ่มตั้งเป็นวัดขึ้นโดยการนำของผู้ใหญ่สี จันทสมา ได้ชักชวนให้เหตุผลกับนายกลีบ เจริญภักดี กับ นายทองดี พวงสุข ได้ร่วมกันสละที่ดินจำนวน 14 ไร่ 70 วา ไว้เป็นที่ธรณีสงฆ์แล้วร่วมกันจัดสร้างวัดขึ้น เมื่อปี พ.ศ. 2442 โดยอาราธนาพระอาจารย์หน่าย เขมวโร จากวัดดอนคลังมาเป็นประธานดำเนินการจัดสร้างวัด ใช้ชื่อวัดว่า "วัดบัวลอย" ต่อมาราว พ.ศ. 2451–2459 สมัยเจ้าอาวาสรูปที่ 3 พระอธิการเสาร์ สมโณ และขุนขจิต บัวงาม (ย้อย แสงอากาศ) กำนันตำบลบัวงาม ร่วมกับชาวบ้านได้ร้องเรียนให้ทางราชการโอนที่ดิน ที่ตั้งวัดบัวลอยนี้ มาขึ้นอยู่ในเขต ตำบลบัวงาม พร้อมเปลี่ยนชื่อวัดมาเป็น "วัดบัวงาม" ภายหลังวัดได้รับยกฐานะเป็นพระอารามหลวงเมื่อวันที่ 22 มีนาคม พ.ศ. 2536
อาคารเสนาสนะที่สำคัญ ได้แก่ อุโบสถสร้างเมื่อ พ.ศ. 2496 บานประตูหน้าต่างอุโบสถเป็นลายรดน้ำ หน้าบันลายไทย ภายในประดิษฐานพระประธานสันนิษฐานว่าเป็นพระพุทธรูปที่สร้างในสมัยรัชกาลที่ 4 ศาลาการเปรียญทรงไทยประยุกต์ หอสวดมนต์ กุฏิสงฆ์ วิหารเป็นอาคารไม้ประดิษฐานพระพุทธรูปศิลาแลง ได้อัญเชิญมาจากวัดหันตรา จังหวัดพระนครศรีอยุธยา นามว่า "หลวงพ่อพระพุทธญาณศรีอยุธยา" ศาลาอเนกประสงค์ ศาลาบำเพ็ญกุศล และหอระฆัง
ซิมซิตี 64

ซิมซิตี 64 (; โรมาจิ: "shimushitī-rokuyon") เป็นวิดีโอเกมแนวสร้างเมืองที่พัฒนาโดยบริษัทฮาลแลบบราโทรี จำหน่ายโดยนินเท็นโด ออกจำหน่ายสำหรับนินเท็นโด 64 โดยเล่นคู่กับนินเท็นโด 64ดีดี ซึ่งเป็นอุปกรณ์เสริมที่อ่านแผ่นดิสก์ ตัวเกมจำหน่ายในวันที่ 28 กุมภาพันธ์ พ.ศ. 2543 เฉพาะในประเทศญี่ปุ่นเท่านั้น เป็นเกม "ซิมซิตี" เกมแรกที่ถูกพัฒนาโดยบริษัทญี่ปุ่น ซึ่งปกติจะเป็นผู้พัฒนาอเมริกันโดยบริษัทแมกซิส และเป็นเกมแรกของ "ซิมซิตี" ที่ถูกพัฒนาในรูปแบบสามมิติ ลักษณะเกมได้ต้นแบบพื้นฐานมาจากเกม "ซิมซิตี 2000" โดยเพิ่มการดูเมืองในเวลากลางคืนและการสัญจรในเมืองในระดับคนเดินถนนได้ ซึ่งโครงสร้างพื้นฐานมาจากญี่ปุ่น รวมถึงค่าเงินที่ปรากฎในตัวเกมจะเป็นสกุลเงินญี่ปุ่น
เจเนอเรชันส์ฟรอมเอ็กไซล์ไทรบ์

เจเนอเรชันส์ ฟรอม เอ็กไซล์ไทรบ์  หรือรู้จักในชื่อ เจเนอเรชันส์  เป็นวงบอยแบนด์สัญชาติญี่ปุ่น ปัจจุบันมีสมาชิก 6 คน (โวคอล 2 คนและเพอร์ฟอร์เมอร์ 4 คน) ก่อตั้งและบริหารโดยสังกัดแอลดีเอช วงได้เป็นส่วนหนึ่งของวงเอ็กไซล์ไทรบ์ ที่เกี่ยวข้องกับ เอ็กไซล์ และเซ็นสัญญากับค่ายเพลงย่อยริธึมโซนของค่ายเอเว็กซ์กรุป เจเนอเรชันส์เปิดตัวเมื่อวันที่ 21 พฤศจิกายน 2012 ด้วยซิงเกิ้ล "BRAVE IT OUT"
ผลงานเพลง.
การจัดอันดับสูงสุดในการจัดอันดับรายสัปดาห์ของออริก้อน 
 นักเรียนทุนจาก EXPG ที่ได้เข้าร่วมการแสดงของเจเนอเรชันส์ ตั้งแต่ปี 2011-2013 โดยรู้จักกันทั่วไปในชื่อว่า "ซับเมน" นอกจากยูตะ นากัตสึกะที่เข้าร่วมกับเจเนอเรชันส์แล้ว ยังมี ไทกิ ซาโต้, โชโกะ อิวายะ, โชเฮย์ อุราคาวะ, อิทสึกิ ฟุจิวาระ, มาโกโตะ ฮาเซกาวะ และ ริคิโตะ โมริตะ 
 ประกาศชื่อแฟนคลับในวันที่ 21 พฤศจิกายน 2021 ซึ่งเป็นวันครบรอบ 9 ปีของการเปิดตัว 
 แบรนด์เสื้อผ้าของวงที่เปิดตัวในปี 2023
โปเกมอน สแนป

โปเกมอน สแนป (; โรมาจิ: "Pokemon Sunappu") เป็นวิดีโอเกมแนวยิงมุมมองบุคคลที่หนึ่งและถ่ายรูปที่พัฒนาโดยบริษัทฮาลแลบบราโทรี จำหน่ายโดยนินเท็นโด ออกจำหน่ายสำหรับนินเท็นโด 64 ในประเทศญี่ปุ่นในวันที่ 21 มีนาคม พ.ศ. 2542 ในอเมริกาเหนือในวันที่ 26 กรกฎาคม พ.ศ. 2542 ในออสตราเลเซียในวันที่ 23 มีนาคม พ.ศ. 2543 และ ในยุโรปในวันที่15 กันยายน พ.ศ. 2543 เดิมทีในช่วงพัฒนาเกมโปเกมอน สแนป จะออกจำหน่ายในรูปแบบนินเท็นโด 64ดีดี ซึ่งเป็นอุปกรณ์เสริมที่อ่านแผ่นดิสก์ แต่ต้องถูกยกเลิกไปเนื่องมาจาก พัฒนาอุปกรณ์เสริมความล่าช้าหลายครั้ง สุดท้ายย้ายพัฒนาในรูปแบบตลับเกม ส่วนตัวละครผู้เล่นรับบทเป็นช่างภาพโปเกมอนเราถ่ายรูปโปเกมอน 63สายพันธุ์ ส่งภาพไปให้ ดร.โอคิโดะ จะประเมินภาพคะแนนให้ สามารถทำสติกเกอร์ได้นำเอาตลับเกมที่ร้าน บล็อกบัสเตอร์ และ ลอว์สัน
ภาคต่อ นิวโปเกมอน สแนป ได้รับการประกาศในปีพ.ศ. 2563 และวางจำหน่ายสำหรับนินเท็นโด สวิตช์ ในวันที่ 30 เมษายน พ.ศ. 2564
กระดูกเสี่ยงทาย

กระดูกเสี่ยงทาย  เป็นชิ้นส่วนกระดูกสะบักวัวและกระดองท้องเต่าที่ใช้ในการทำนายด้วยไฟ สมัยราชวงศ์ชางของจีน ประมาณ 1600–1046 ปีก่อนคริสตกาล
แม้กระดูกเสี่ยงทายมีที่มาจากราชวงศ์ชาง แต่มีการขุดพบกระดองเต่าที่มีตัวหนังสือภาพจากยุคหินใหม่ที่แหล่งโบราณคดีเจียหู มณฑลเหอหนาน อายุราว 6600–6200 ปีก่อนคริสตกาล ตัวหนังสือภาพเหล่านี้มีลักษณะคล้ายอักษรจีนยุคหลัง และเชื่อว่าพัฒนาต่อมาเป็นการทำนายอันซับซ้อนในปลายราชวงศ์ชาง (1250–1046 ปีก่อนคริสตกาล) กระดูกและกระดองที่ใช้ในการทำนายจะถูกเตรียมด้วยการเลื่อยเป็นชิ้นและขัดให้ผิวเรียบ ผู้ทำนายจะตั้งคำถามต่อเทพเจ้าเกี่ยวกับสภาพอากาศในอนาคต การเพาะปลูก ชะตาพระราชวงศ์ ปฏิบัติการทางทหาร และอื่น ๆ โดยคำถามเหล่านี้จะถูกจารเป็นอักษรกระดูกเสี่ยงทายบนกระดูกและกระดองด้วยโลหะแหลม ก่อนนำไปเผาไฟจนกระทั่งกระดูกและกระดองแตก จากนั้นผู้ทำนายจะตีความรูปแบบการแตกแล้วเขียนคำทำนายลงบนชิ้นส่วน การบันทึกข้อความบนกระดูกเสี่ยงทายมี 4 ขั้นตอน ได้แก่ ส่วนนำ (วันที่ ชื่อผู้ทำนาย และชื่อผู้ตั้งคำถาม), คำถาม (หัวข้อของคำถาม และคำถามเฉพาะ), คำทำนายที่ได้จากการตีความรอยแตก และการยืนยัน (การบันทึกสิ่งที่เกิดขึ้นหลังการทำนาย) อย่างไรก็ตามกระดูกที่มีบันทึกครบทั้ง 4 ขั้นตอนพบได้ยาก กระดูกส่วนใหญ่ที่พบมักมีเพียงส่วนนำ คำถาม และคำทำนาย การทำนายโดยใช้กระดูกเผาไฟสืบทอดต่อมาในราชวงศ์โจว แต่การจารึกคำถามและคำทำนายถูกแทนที่ด้วยการวาดด้วยพู่กันและหมึกซินนาบาร์ ทำให้ข้อความลบเลือนเมื่อเวลาผ่านไป
กระดูกเสี่ยงทายเป็นคลังข้อมูลสำคัญแรกสุดของการเขียนภาษาจีนด้วยอักษรจีนยุคแรก ข้อความบนกระดูกเสี่ยงทายมีตัวอักษรที่แตกต่างกันราว 5,000 ตัวอักษร แม้จะมีเพียง 1,200 ตัวอักษรที่ได้รับการจำแนกอย่างชัดเจน กระดูกเสี่ยงทายให้ข้อมูลสำคัญช่วงปลายราชวงศ์ชาง และนักวิชาการจำลองลำดับราชวงศ์ชางจากข้อความบนกระดูกเหล่านี้ มีการขุดพบกระดูกเสี่ยงทายจากราชวงศ์ชางเป็นระยะ ๆ มาตั้งแต่สมัยราชวงศ์สุยและราชวงศ์ถัง และอาจพบครั้งแรกในสมัยราชวงศ์ฮั่น ล่วงถึงปลายคริสต์ศตวรรษที่ 19 หวัง อี้หรง ประธานสถาบันกัวจื่อเจี้ยนเป็นบุคคลแรกที่พบว่าอักษรกระดูกเสี่ยงทายเป็นรูปแบบการเขียนภาษาจีนยุคแรก ต่อมาในคริสต์ทศวรรษ 1910 เจมส์ เมลลอน เมนซีส์ มิชชันนารีชาวแคนาดาทำการถอดความหมาย และสรุปว่ากระดูกเสี่ยงทายเป็นบันทึกคำทำนายในสมัยราชวงศ์ชาง การค้นพบและการถอดความหมายกระดูกเสี่ยงทายช่วยยืนยันการมีอยู่ของราชวงศ์ชาง ซึ่งแต่เดิมเคยเป็นข้อถกเถียงในวงวิชาการ
การทัพอัลอันฟาล

การทัพอัลอันฟาล  มีอีกชื่อว่า การสังหารหมู่อันฟาล หรือ การสังหารหมู่ชาวเคิร์ด เป็นปฏิบัติการปราบปรามการก่อกบฏแบบสังหารหมู่ที่ดำเนินการในอิรักสมัยบะอัษ ซึ่งทำให้มีชาวเคิร์ดในช่วงคริสต์ทศวรรษ 1980 เสียชีวิตระหว่าง 50,000 ถึง 182,000 คน ประกอบด้วยกองทัพอิรักที่นำโดยอะลี ฮัสซัน อัลมะญีด ตามคำสั่งของประธานาธิบดี ซัดดัม ฮุสเซน ต่อสู้กับชาวอิรักเคอร์ดิสถานในอิรักตอนเหนือในช่วงสุดท้ายของสงครามอิรัก–อิหร่าน จุดประสงค์ของการทัพนี้คือการกำจัดกลุ่มกบฏชาวเคิร์ดกับการแผลงเป็นอาหรับในเขตผู้ว่าการคีร์คูก
ชื่อของการทัพมาจากชื่อบทที่ 8 ในอัลกุรอาน ("อัลอันฟาล") ซึ่งอดีตรัฐบาลบะอัษอิรักใช้เป็นชื่อรหัส (code name) กลุ่มการโจมตีอย่างเป็นระบบต่อนักรบชาวเคิร์ดในอิรักตอนเหนือช่วง ค.ศ. 1986 ถึง 1989 โดยอยู่ในช่วงสูงสุดใน ค.ศ. 1988 ประเทศที่ยอมรับให้การทัพนี้เป็นการสังหารหมู่คือประเทศสวีเดน, นอร์เวย์, เกาหลีใต้ และสหราชอาณาจักร
Autumn Cockrell-Abdullah นักวิจัยกล่าวว่าอันฟาลกลายเป็น "องค์ประกอบสำคัญของเอกลักษณ์ชาวเคิร์ด"
ชื่อ.
อัลอันฟาลเป็นซูเราะฮ์หรือบทที่ 8 ในอัลกุรอานที่กล่าวถึงชัยชนะของมุสลิม 313 คนต่อพวกนอกรีตเกือบ 900 คนในยุทธการที่บะดัร ค.ศ. 624 "อัลอันฟาล" มีความหมายตรงตัวว่า "สิ่งที่ริบมาได้ (จากสงคราม)" และถูกใช้พรรณาถึงการทัพที่มีการทำลายล้างและการปล้นสะดมตามคำสั่งของอะลี ฮัสซัน อัลมะญีดในการทำ"จัช" (ผู้สมรู้ร่วมคิดชาวเคิร์ดกับบะอัษ ในภาษาเคิร์ด #เปลี่ยนทาง) นั่นคือ การลักขโมยโค แกะ แพะ เงิน อาวุธ และแม้แต่ผู้หญิงถูกกฎหมาย
วันวสันตวิษุวัต

วันวสันตวิษุวัต (; โรมาจิ: "Shunbun no Hi") เป็นวันหยุดราชการในประเทศญี่ปุ่นและหนึ่งในช่วงระยะเวลา 7 วันที่เรียกว่า "ฮารุ โนะ ฮิกัง (; ปรโลกแห่งฤดูใบไม้ผลิ)" ตรงกับวันที่ดวงอาทิตย์อยู่ในตำแหน่งตรงได้ฉากกับเส้นศูนย์สูตรของโลกพอดี โดยส่วนใหญ่จะอยู่ระหว่างช่วงวันที่ 20 และ 21 ของเดือนมีนาคมของทุกปี รัฐบาลญี่ปุ่นได้ประกาศให้วันวสันตวิษุวัติเป็นวันหยุดราชการแทนวัน "ชูกิ โคเรไซ (ญี่ปุ่น: 秋季皇霊祭; โรมาจิ: "Shūki Koreisai")" ที่มีความเป็นศาสนาเสียมากกว่าเมื่อปี ค.ศ. 1948 และยังคงดำเนินอยู่จนถึงปัจจุบัน
ในวันดังกล่าว ตามความเชื่อของศาสนาพุทธ เมื่อเวลากลางวันและกลางคืนเท่ากัน พระพุทธเจ้าจะช่วยวิญญาณเร่ร่อนก้าวข้ามผ่านระหว่างโลกกับนิพพาน เพราะฉนั้น ครอบครัวในญี่ปุ่นจึงเดินทางมายังหลุมศพของบรรพบุรุษของตน ทำความสะอาดวางดอกไม้ และไหว้เพื่อเป็นการแสดงความเคารพหลุมศพ นอกจากนี้ยังถวายโบตาโมจิ ขนมที่ทำจากข้าวหวานและถั่วแดง เป็นความเชื่อที่ว่าหากทำเช่นนั้นแล้ว จะช่วยบรรพบุรุษก้าวข้ามไปสู่นิพพานได้
ความตกลงโดฮา

ความตกลงโดฮา  มีอีกชื่อว่า ความตกลงเพื่อนำสันติภาพสู่อัฟกานิสถาน  เป็นสนธิสัญญาสันติภาพที่ลงนามโดยสหรัฐกับกลุ่มตอลิบานในวันที่ 29 กุมภาพันธ์ พ.ศ. 2563 เพื่อยุติสงครามอัฟกานิสถาน โดยมีการลงนามในสนธิสัญญาความยาว 4 หน้า ที่เชอราตันแกรนด์โดฮาในกรุงโดฮา ประเทศกาตาร์ และเผยแพร่เอกสารลงในเว็บไซต์กระทรวงการต่างประเทศสหรัฐ#เปลี่ยนทาง 
ความตกลงนี้มีเนื้อหาเกี่ยวกับการถอนทัพเนโททั้งหมดออกจากอัฟกานิสถานโดยแลกกับการที่ตอลิบานให้คำมั่นว่าจะไม่ให้อัลกออิดะฮ์เข้ามาปฏิบัติการในพื้นที่ที่อยู่ภายใต้การควบคุมของตอลิบาน รวมถึงการเจรจาที่ยังดำเนินอยู่ระหว่างตอลิบานกับรัฐบาลอัฟกานิสถาน สหรัฐตกลงที่จะถอนกำลังทหารจาก 13,000 นายให้เหลือ 8,600 นายภายใน 135 วัน (เมื่อถึงเดือนกรกฎาคม พ.ศ. 2563) ตามมาด้วยการถอนกำลังทั้งหมดภายใน 14 เดือน (เมื่อถึงวันที่ 1 พฤษภาคม พ.ศ. 2564) นอกจากนี้ สหรัฐจะปิดฐานทัพทหาร 5 แห่งภายใน 135 วัน และได้แสดงเจตจำนงที่จะยกเลิกการลงโทษทางเศรษฐกิจกับตอลิบานในวันที่ 27 สิงหาคม พ.ศ. 2563
ความตกลงนี้ได้รับการสนับสนุนจากจีน รัสเซีย และปากีสถาน และได้รับการรับรองอย่างเป็นเอกฉันท์จากคณะมนตรีความมั่นคงแห่งสหประชาชาติ แต่ไม่มีส่วนเกี่ยวข้องกับรัฐบาลอัฟกานิสถาน ส่วนอินเดียแสดงความยินดีกับความตกลงนี้ 
ถึงแม้จะมีการลงนามสนธิสัญญาสันติภาพแล้ว แต่ในภายหลังกลุ่มผู้ก่อการกบฏยังคงโจมตีกองกำลังความมั่นคงอัฟกานิสถาน ทำให้มีผู้เสียชีวิตพันกว่าคน อย่างไรก็ตาม การถอนกำลังทหารตามความตกลงยังคงดำเนินต่อไป เมื่อถึงเดือนมกราคม พ.ศ. 2564 เหลือทหารสหรัฐประจำการในอัฟกานิสถานเพียง 2,500 นาย และเนโทถอนทัพออกจนหมดเมื่อถึงช่วงปลายฤดูร้อนในปีนั้น สหรัฐถอนทหารโดยสมบูรณ์ในวันที่ 30 สิงหาคม พ.ศ. 2564 ซึ่งตรงกับช่วงที่ตอลิบานใช้กำลังยึดครองประเทศ
วันศารทวิษุวัต

วันศารทวิษุวัต (; โรมาจิ: "Shūbun no Hi") เป็นวันหยุดราชการในประเทศญี่ปุ่นและหนึ่งในช่วงระยะเวลา 7 วันที่เรียกว่า "อากิ โนะ ฮิกัง (; ปรโลกแห่งฤดูใบไม้ร่วง)" ตรงกับวันที่ดวงอาทิตย์อยู่ในตำแหน่งตรงได้ฉากกับเส้นศูนย์สูตรของโลกพอดีในฤดูใบไม้ร่วง โดยส่วนใหญ่จะอยู่ระหว่างช่วงวันที่ 22 ถึง 24 ของเดือนกันยายนของทุกปี วันศารทวิษุวัตได้ถือปฏิบัติขึ้นภายหลังจากการบังคับใช้รัฐธรรมนูญหลังสงครามญี่ปุ่นเมื่อปี ค.ศ. 1947 และเพื่อทดแทนวัน "ชูกิ โคเรไซ (; โรมาจิ: "Shūki Koreisai")" ที่มีความเป็นศาสนาเสียมากกว่า
ในวันดังกล่าว ตามความเชื่อของศาสนาพุทธ เมื่อเวลากลางวันและกลางคืนเท่ากัน พระพุทธเจ้าจะช่วยวิญญาณเร่ร่อนก้าวข้ามผ่านระหว่างโลกกับนิพพาน เพราะฉนั้น ครอบครัวในญี่ปุ่นจึงเดินทางมายังหลุมศพของบรรพบุรุษของตน ทำความสะอาดวางดอกไม้ และไหว้เพื่อเป็นการแสดงความเคารพหลุมศพ เป็นความเชื่อที่ว่าหากทำเช่นนั้นแล้ว จะช่วยบรรพบุรุษก้าวข้ามไปสู่นิพพานได้ นอกจากนี้ยังเชื่ออีกว่าวันศารทวิษุวัตเป็นช่วงเวลาที่แนวกั้นระหว่างโลกมนุษย์และสวรรค์บางที่สุด
ดรากอนด็อกมา

ดรากอนด็อกมา  เป็นวิดีโอเกมแนวแอ็กชันเล่นตามบทบาทเดินและฟัน พัฒนาและจำหน่ายโดยแคปคอม วางจำหน่ายในปี 2012 สำหรับเพลย์สเตชัน 3 และ เอกซ์บอกซ์ 360 ตัวเกมยังมีเวอร์ชันปรับปรุงเพิ่มเติมในชื่อ ดรากอนด็อกมา: ดาร์กอาร์เชน วางจำหน่ายสำหรับเครื่องเล่นวิดีโอเกมคอนโซลเดิมของเกมในปี 2013 จากนั้นจึงมีการพอร์ตลงไมโครซอฟท์ วินโดวส์ ในปี 2016, เพลย์สเตชัน 4 และ เอกซ์บอกซ์วัน ในปี 2017 และ นินเท็นโด สวิตช์ ในปี 2019 ฉากของเกมตั้งอยู่ในโลกแห่งจินตนาการอันสูงส่งของ Gransys ซึ่งผู้เล่นจะสวมบทบาทเป็นตัวเอกของมนุษย์ที่ขนานนามว่าอาร์เชน ในการสืบเสาะเพื่อเอาชนะมังกรกรีโกรี ซึ่งกล่าวกันว่าเป็นผู้ประกาศจุดจบของโลกในขณะที่เปิดเผยแผนสมรู้ร่วมคิดที่ลึกยิ่งขึ้นไปพร้อมกัน
เอกสารการออกแบบสำหรับเกม "ดรากอนด็อกมา" ถูกเขียนขึ้นโดยผู้กำกับ Hideaki Itsuno ในปี 2000 ก่อนที่จะทำงานในการพัฒนาเกม "เดวิลเมย์คราย 2" Itsuno ประสบความสำเร็จในการนำเสนอโปรเจ็กต์และเริ่มการพัฒนาในปี 2008 ทีมงานที่แข็งแกร่ง 150 คนได้รับแรงบันดาลใจจากเกมสวมบทบาทแบบตะวันตกทั้งเกม "" และ "ฟาเบิล II" เพลงที่แต่งโดย Tadayoshi Makino และรวมถึงผลงานจากนักแต่งเพลงชาวตะวันตก Inon Zur ถูกใช้ในวงออเคสตราเต็มรูปแบบและเน้นไปที่บรรยากาศ "ดาร์กอาร์เชน" ได้รับการออกแบบมาเพื่อรวมเอาคำติชมของแฟน ๆ และมอบประสบการณ์ที่สมบูรณ์สำหรับผู้เล่นทั้งหน้าเก่าและใหม่
"ดรากอนด็อกมา" เวอร์ชันดั้งเดิมได้รับคำชื่นชมจากนักวิจารณ์ โดยยกย่องรูปแบบการเล่นและระบบพาวน์ ในขณะที่การบรรยายมักถูกวิพากษ์วิจารณ์ว่ายังไม่เพียงพอ ส่วนเวอร์ชัน "ดาร์กอาร์เชน" ได้รับการยกย่องในด้านการปรับปรุงทางเทคนิคและเนื้อหาเพิ่มเติม "ดรากอนด็อกมา" เวอร์ชันดั้งเดิมทำยอดขายได้มากกว่าหนึ่งล้านชุดทั่วโลก และเวอร์ชัน "ดาร์กอาร์เชน" เองก็สามารถทำยอดขายในเชิงบวกเช่นกัน เกมออนไลน์ผู้เล่นจำนวนมากแบบเล่นตามบทบาทชื่อ "ดรากอนด็อกมาออนไลน์" เปิดให้บริการเฉพาะในประเทศญี่ปุ่นในปี 2015
ตัวเกมยังได้รับการดัดแปลงเป็นออริจินัลเน็ตแอนิเมชัน ซึ่งได้เผยแพร่ทั่วโลกในวันที่ 17 กันยายน 2020 บนเน็ตฟลิกซ์
วัดพลับพลาชัย (จังหวัดเพชรบุรี)

วัดพลับพลาชัย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองกระแชง อำเภอเมืองเพชรบุรี จังหวัดเพชรบุรี ที่ดินตั้งวัดมีเนื้อที่ 11 ไร่ 29 ตารางวา มีธรณีสงฆ์ จำนวน 4 แปลง เนื้อที่ 40 ไร่ 72 ตารางวา ทิศตะวันออกจดแม่น้ำเพชรบุรี
วัดพลับพลาชัยตั้งวัดเมื่อ พ.ศ. 2290 สร้างโดยบรรดาขุนนางพ่อค้าคหบดีและประชาชนรวมทุนกันสร้างขึ้น แต่เดิมที่ตั้งวัดเป็นที่ประชุมกองทัพเป็นที่ฝึกอาวุธเหล่าทหารทั้งปวงจึงเป็นที่หลวงได้เคยมีพลับพลา ที่ประทับของพระมหากษัตริย์ เมื่อได้สร้างวัดจึงชื่อว่า "วัดพลับพลาชัย" วัดได้รับพระราชทานวิสุงคามสีมาเมื่อ พ.ศ. 2465 วัดเคยเกิดเพลิงไหม้ครั้งใหญ่ เมื่อ พ.ศ. 2458 จนไม่เหลือถาวรวัตถุหลงเหลืออยู่ นอกจากวิหารเพียงหลังเดียว
อาคารเสนาสนะที่สำคัญ ได้แก่ อุโบสถกว้าง 12 เมตร ยาว 38 เมตร สร้างเมื่อ พ.ศ. 2467 เป็นอาคารคอนกรีตเสริมเหล็กทรงไทย มีช่อฟ้าใบระกา 3 ชั้น ศาลาการเปรียญกว้าง 10 เมตร ยาว 23 เมตร สร้างเมื่อ พ.ศ. 2466 เป็นอาคารไม้ทรงไทย 2 ชั้น หอสวดมนต์ กว้าง 11 เมตร ยาว 36 เมตร สร้างเมื่อ พ.ศ. 2532 เป็นอาคารไม้ กุฏิสงฆ์ จำนวน 4 หลัง เป็นอาคารไม้ 2 หลัง ครึ่งตึกครึ่งไม้ 2 หลัง วิหารกว้าง 9.40 เมตร ยาว 27.40 เมตร เป็นอาคารคอนกรีตเสริมเหล็ก ด้านในวิหารเป็นพิพิธภัณฑ์หนังใหญ่ที่มีหนังใหญ่อายุกว่าร้อยปี และมีพระพุทธรูปและรูปจำลองของหลวงพ่อฤทธิ์ หลวงพ่อกร อดีตเจ้าอาวาสของวัด ศาลาบำเพ็ญกุศล จำนวน 2 หลัง สร้างด้วยคอนกรีตเสริมเหล็ก บริเวณวัดพลับพลาชัยยังมีลานสุนทรภู่ เหตุเพราะสนุทรภู่ได้กล่าวไว้ในนิราศเมืองเพชร
คัลเลอร์ ทีวี เกม

คัลเลอร์ ทีวี เกม (; โรมาจิ: "Karā Terebi-Gēmu") เป็นเครื่องเล่นวิดีโอเกม ผลิตโดยบริษัทนินเท็นโดเป็นเครื่องแรกของบริษัท พัฒนาเครื่องเกมความร่วมมือระหว่าง 2 บริษัทคือนินเท็นโดและมิตซูบิชิ อิเล็กทริค ออกวางจำหน่ายในประเทศญี่ปุ่นในวันที่ 1 มิถุนายน พ.ศ. 2520 นินเท็นโดปล่อยคัลเลอร์ ทีวี เกม ทั้งหมด 5 รุ่นได้แก่ "คัลเลอร์ ทีวี เกม 6" "คัลเลอร์ ทีวี เกม 15" "คัลเลอร์ ทีวี เกม Blockbreaker" "คัลเลอร์ ทีวี เกม เรซซิ่ง 112" และ "คอมพิวเตอร์ ทีวี เกม" ยุติการวางจำหน่ายและเลิกผลิตเครื่องเล่นคัลเลอร์ ทีวี เกมในปี พ.ศ. 2526 โดยยอดจำหน่ายอยู่ที่ 3 ล้านเครื่อง
พย็องกยุล

พย็องกยุล ([pʲʌŋ.ɡʲul]) หรือ เพนจุล ในภาษาเชจู ([pen.dʑul]) ชื่อวิทยาศาสตร์: Citrus platymamma เป็นส้มสายพันธุ์หนึ่งซึ่งมีถิ่นกำเนิดบนเกาะเชจู ประเทศเกาหลีใต้
ประวัติ.
มีการค้นพบต้นส้มพย็องกยุลเก่าแก่สองต้นในแขวงโทรย็อน  บนเกาะเชจูและถูกขึ้นทะเบียนให้เป็นสมบัติของเชจูเมื่อวันที่ 7 มกราคม พ.ศ. 2541 แต่ต่อมาต้นหนึ่งได้ตายลงเมื่อวันที่ 5 ตุลาคม พ.ศ. 2548 ต้นที่ยังเหลืออยู่จึงได้รับการขึ้นทะเบียนเป็นอนุสาวรีย์ทางธรรมชาติของเกาหลีใต้เมื่อวันที่ 13 มกราคม พ.ศ. 2554 สันนิษฐานว่ามีอายุประมาณ 250 ปี ตำแหน่งของต้นดังกล่าวอยู่ที่ เลขที่ 21 ถนนโทรย็อน 6 เมืองเชจู จังหวัดเชจู 
ในปี พ.ศ.2553 มีการย้ายต้นส้มพย็องกยุลที่มีอายุ 80 ปีจำนวนหนึ่งมาปลูกยังสวนคามเวมุล  ซึ่งเป็นสวนผลไม้ที่ในอดีตเคยถูกกำหนดให้เป็นพื้นที่ปลูกส้มเพื่อบริโภคในราชสำนักราชวงศ์โชซอน เมื่อสิ้นราชวงศ์ต้นส้มได้สาบสูญไป จึงมีการฟื้นฟูปลูกส้มในสวนขึ้นใหม่ในปี 2553 โดยศูนย์เทคโนโลยีการเกษตรซอกวีโพ
ศัพทมูลวิทยา.
เพนจุล  ในภาษาเชจู และพย็องกยุล  ในภาษาเกาหลี เป็นคำร่วมเชื้อสายกัน โดยเขียนด้วยอักษรฮันจาเหมือนกันคือ พย็อง (甁, "ขวด") และคยุล (橘, "ส้ม")
ทัมนาจี  ซึ่งเป็นพงศาวดารของเกาะเชจู เผยแพร่ในปี ค.ศ. 1653 โดยอีว็อนจิน  ผู้ว่าการและผู้นำศาสนาเขตของราชวงศ์โชซอน ได้กล่าวถึงพย็องกยุลโดยใช้ชื่อพย็อลกยุล ("ส้มแปลก") และเขายังได้บันทึกว่าผลไม้นี้มักถูกเรียกว่า พย็องกยุล ซึ่งเป็นคำประกอบของคำว่าพย็อง (병, "ขวด") และคยุล (귤, "ส้ม") เนื่องจากรูปร่างของมันเรียวไปด้านบนและคล้ายกับถ้วยใบเล็ก ("ชงจี" ; "ชามเล็ก") กลับหัว
คำอธิบาย.
หลักฐานทางพันธุกรรมชี้ให้เห็นว่าส้มพย็องกยุล, ส้มเขียวหวาน และมะนาวแป้นมีบรรพบุรุษร่วมกัน พย็องกยุลเป็นสายพันธุ์ที่สามารถต้านทานต่อความเย็น, โรคราน้ำค้าง และแมลงศัตรูพืช ได้ดีกว่าพืชในตระกูลส้มที่ใกล้เคียงชนิดอื่น ๆ
ลำต้นไม่มีหนามเติบโตได้สูง 4–5 เมตร (13–16 ฟุต) ทรงพุ่มกว้างประมาณ 2–2.5 เมตร (6 ฟุต 7 นิ้ว–8 ฟุต 2 นิ้ว) ใบหนาแน่น, กิ่งขนาดเล็กและแผ่ออกทางด้านล่างทำให้ต้นมีลักษณะเป็นพุ่ม ใบเป็นรูปไข่ปลายแหลม ยาวประมาณ 6.5 เซนติเมตร (2.6 นิ้ว) และกว้างประมาณ 2.5 เซนติเมตร (1 นิ้ว) ดอกประกอบด้วยกลีบรูปไข่สีขาวห้ากลีบ
เช่นเดียวกับผลไม้ตระกูลส้มชนิดอื่น ๆ พย็อนกยุลมีเปลือกขรุขระที่มีน้ำมันหอมระเหย ผลสีเหลืองถึงเหลืองส้มที่มีส่วนฐานยาวและปลายเป็นกระเปาะโดยยาวได้ถึง 72 มิลลิเมตร (2.8 นิ้ว) และกว้าง 60 มิลลิเมตร (2.4 นิ้ว) น้ำหนักประมาณ 105 กรัม (3.7 ออนซ์)
การใช้ประโยชน์.
เนื้อผลใช้รับประทานสด เปลือกสามารถใช้ทั้งสดหรือแห้ง โดยใช้ทั้งหมดหรือเฉพาะส่วนผิวด้านนอกที่มีสีก็ได้ โดยผิวสดของส้มพย็อนกยุลใช้เป็นเครื่องเทศหรือเครื่องปรุงสำหรับทำต็อก (เค้กข้าว) และอาหารเกาหลีอื่น ๆ ในขณะที่เปลือกแห้งมักใช้ทำชา ชาพย็องกยุลถูกใช้ประจำบ้านในการบรรเทาอาการของระบบทางเดินหายใจ, ภาวะเบื่ออาหาร หรือปัญหาเบื้องต้นของระบบย่อยอาหาร
ภฤคุ

ฤาษีภฤคุ หรือ ภฤคุ  เป็นฤาษีในศาสนาฮินดู หนึ่งในเจ็ดสัปตฤษีผู้ยิ่งใหญ่ และหนึ่งในคณะประชาบดี (ผู้ช่วยสร้างเอกภพ) สร้างขึ้นมาโดยพระพรหม ภฤคุเป็นผู้ประพันธ์ "ภฤคุสังหิตา" งานเขียนดาราศาสตร์ฮินดู (ชโยติษ) ถือกันว่าภฤคุเป็น "มนัสบุตร" ("ผู้เกิดจากความคิด") ของพระพรหม รูปคำเวษณ์ของชื่อภฤคุ "ภารควะ" เป็นคำที่ใช้เรียกลูกศิษย์ของภฤคุ ในมนูสมฺริติระบุว่าภฤคุเป็นผู้อาศัยร่วมชาติเดียวกับพระมณู ปฐมาจารย์ของมนุษยชาติในคติฮินดู ภฤคุตั้งอาศรมอยู่ริมแม่น้ำสาขาหนึ่งของแม่น้ำทฤษัทวตี ใกล้กับเขาโทศี ในรัฐพรหมวรรต ที่ซึ่งปัจจุบันคือแถบพรมแดนรัฐหรยาณากับรัฐราชสถาน ในประเทศอินเดีย ภฤคุมีภรรยาสามนาง โดยมีหนึ่งในผู้สืบเชื้อสายคือ ชมทัคนิ บิดาของฤษีปรศุราม หนึ่งในอวตารของพระวิษณุ
ตำนาน.
ในภควัทคีตา พระกฤษณะเคยกล่าวว่าในบรรดาฤษีทั้งปวง ฤาษีภฤคุเป็นตัวแทนของความยิ่งใหญ่ของพระเจ้า
การทดสอบความอดทนของตรีมูรติ.
ในภาควตปุราณะ หนึ่งในคัมภีร์ของลัทธิไวษณวะซึ่งบูชาพระวิษณุเป็นใหญ่ ระบุไว้ว่า ครั้นหนึ่ง บรรดาฤษีผู้ยิ่งใหญ่ได้มารวมตัวกันริมแม่น้ำสรัสวตีเพื่อเข้าร่วมในมหายัญบูชา สันตะและฤษีทั้งปวงไม่สามารถตัดสินได้ว่าในบรรดาเทพสูงสุดสามองค์ (ตรีมูรติ ได้แก่ พระพรหม พระศิวะ และพระวิษณุ) นั้น เทพองค์ใดยิ่งใหญ่ที่สุด และคู่ควรกับการถวายยัญ ("บูชายัญ") ที่ซึ่งเป็นประธานตา (Pradhanta; ยิ่งใหญ่สูงสุด) ในบรรดาเหล่าบรรดาสันตะและฤษีผู้ยิ่งใหญ่ ทั้งหมดได้ตัดสินใจให้ภฤคุเป็นผู้ทดสอบและตัดสินว่าเทพองค์ใดในสามองค์ยิ่งใหญ่ที่สุด
มหาฤษีภฤคุเริ่มจากการเดินทางไปพบพระพรหม (บิดาของภฤคุ) ผู้ซึ่งกำลังท่องสวดพระเวทและใช้เวลาอยู่กับพระสรัสวตี พระมเหสี จึงไม่ได้สนใจภฤคุ ภฤคุโกรธมากและเริ่มก่นด่าพระพรหม พระพรหมจึงโมโห ภฤคุเลยรีบเดินทางต่อไปยังเขาไกรลาศเพื่อพบพระศิวะ ผู้ซี่งกำลังสนทนากับพระปารวตี พระมเหสี พระศิวะรำคาญและโกรธมากแต่ก็มีพระปารวตีคอยปรามไว้ ภฤคุจึงหนีออกมาและเดินทางต่อไปยังไวกูณฐ์ ที่ประทับของพระวิษณุ 
เมื่อไปถึง ปรากฏว่าพระวิษณุกำลังบรรทมอยู่บนอนันตนาคราช ภฤคุจึงเตะเข้าที่อกของพระวิษณุเพื่อปลุกให้ตื่นด้วยความโมโห พระวิษณุตื่นขึ้นจากบรรทม ทักทายฤษี และค่อย ๆ นวดเท้าของฤษีพร้อมทั้งถามอย่างห่วงใยว่าภฤคุเจ็บหรือไม่ที่เตะตนไปก่อนหน้า ขณะกำลังนวดเท้าให้ พระวิษณุทำลายตาที่สามซึ่งอยู่บนเท้าของภฤคุ อันเป็นตัวแทนของความเย่อหยิ่งยโสของฤษี ฤษีรับรู้ได้อย่างทรมานว่าตนได้พลั้งวางตนด้วยความยโสไป และได้ขอการอภัยจากพระวิษณุ พระวิษณุให้อภัย และในที่สุดฤษีภฤคุจึงประกาศให้พระวิษณุเป็นเทพเจ้าที่ยิ่งใหญ่ที่สุดในสามตรีมูรติ
มักดาเลียนา อันเดอช็อน

เอียวา มักดาเลียนา อันเดอช็อน (เกิด 23 มกราคม 1967) เป็นนักการเมืองและนักเศรษฐศาสตร์ชาวสวีเดนที่ดำรงตำแหน่งนายกรัฐมนตรีสวีเดนตั้งแต่วันที่ 30 พฤศจิกายน 2021 ถึงวันที่ 18 ตุลาคม 2022 และผู้นำพรรคประชาธิปไตยสังคมตั้งแต่วันที่ 4 พฤศจิกายน 2021
ในวันที่ 24 พฤศจิกายน 2021 รัฐสภาเลือกตั้งเธอขึ้นเป็นนายกรัฐมนตรีสวีเดน และจะเข้ารับตำแหน่งในวันที่ 26 พฤศจิกายน อย่างไรก็ตาม หลังความร่วมมือระหว่างพรรคของเธอกับพรรคกรีนล่ม อันเป็นผลจากการผ่านร่างงบประมาณแผ่นดินฉบับฝ่ายค้านซึ่งผ่านหลังร่างของพันธมิตรพรรคเธอกับพรรคกรีนไม่ผ่านสภา เธอลาออกจากการเป็นนายกรัฐมนตรีไม่กี่ชั่วโมงหลังได้รับเลือกตั้ง การลงคะแนนเสียงครั้งต่อมาในวันที่ 29 พฤศจิกายน 2021 ทำให้เธอได้รับเลือกเป็นนายกรัฐมนตรีอีกครั้ง เธอดำรงตำแหน่งในวันที่ 30 พฤศจิกายน และได้รับการยืนยันเป็นหัวหน้ารัฐบาลหญิงคนแรกของประเทศ
ชีวิตส่วนตัว.
อันเดอช็อนแต่งงานกับ Richard Friberg ศาสตราจารย์เศรษฐศาสตร์ที่ Stockholm School of Economics ตั้งแต่ ค.ศ. 1997 และมีลูก 2 คน เธอและสามีชอบออกไปข้างนอกมาก ทั้งคู่มักไปเดินเที่ยวระยะไกล, พายเรือคายัก และปีนเขา อันเดอช็อนอาศัยที่Nacka, สต็อกโฮล์ม
ยัญ

ยัญ หรือ ยญ  ในศาสนาฮินดูหมายถึงพิธีกรรมที่กระทำต่อหน้ากองไฟ ส่วนใหญ่มีมนตร์ประกอบ ยัญเป็นพิธีกรรมแบบพระเวท มีอธิบายอยู่ในส่วนพราหมณัมของพระเวท และในยชุรเวท พิธีกรรมพัฒนาขึ้นมาจากการเซ่นไว้และบวงสรวงแก่กองไฟ มาเป็นพิธีกรรมศักดิ์สิทธิ์ที่เป็นการถวายบูชาแด่พระอัคนี
เนื้อหาในอุปนิษัทพระเวทส่วนที่เกี่ยวข้องกับยัญจะเรียกว่า "กรรมกัณฑ์" (ส่วนทำงาน) เพื่อให้แตกต่างจากส่วน "ญาณกัณฑ์" (ส่วนความรู้) การประกอบพิธียัญที่สมบูรณ์เป็นส่วนสำคัญหนึ่งของสำนักมิมังสาในปรัชญาฮินดู นอกจากนี้ยัญยังมีบทบาทสำคัญในพิธีกรรมเปลี่ยนผ่านของฮินดู เช่น งานแต่งงาน
ศัพทมูล.
"ยญ"  มีรากมาจากคำในภาษาสันสกฤต "ยช" (yaj) แปลว่า 'การบูชา ชื่นชม ยกย่อง เคารพ' ปรากฏในวรรณกรรมพระเวทยุคแรก อายุมากกว่า 2000 ปีก่อนริสต์กาล ในฤคเวท, ยชุรเวท (คำว่า "ยชุรเวท" ก็มาจากราก "ยช" เดียวกัน) และคัมภีร์อื่น ๆ ใช้คำว่ายัญหมายถึง "การบูชา การแสดงความเคารพ การสวดบูชา" ไปจนถึงความหมายเดียวกับ "การบูชายัญ" ในความหมายภาษาไทยปัจจุบัน ในวรรณกรรมยุคหลังพระเวท ยัญใช้เรียกพิธีกรรมใดก็ตามที่มีการประกอบพิธีในทางสัญลักษณ์
ในขณะที่ภาษาไทยปัจจุบัน "ยัญ" ดังที่ปรากฏในคำว่า "บูชายัญ" หมายถึง "การบูชาของพราหมณ์อย่างหนึ่ง การเซ่นสรวงด้วยวิธีฆ่าคนหรือสัตว์เป็นเครื่องบูชา"
บวบเหลี่ยม

บวบเหลี่ยม เป็นพืชไม้เถาวงศ์แตง มีการปลูกในเชิงพาณิชย์ใช้ผลสุกเป็นผัก ผลสุกใช้เป็นฟองน้ำทำความสะอาดตามธรรมชาติ ผลเล็กคล้ายแตงกวา หรือ ซุกินี มีเหลี่ยมสัน มีตั้งแต่เอเชียกลางและตะวันออกไปจนถึงเอเชียตะวันออกเฉียงใต้ นอกจากนี้ยังปลูกเป็นไม้กระถางในที่ที่มีอากาศเย็น ชื่อสามัญในภาษาอังกฤษมีหลายชื่อ เช่น angled luffa, Chinese okra, dish cloth gourd, ridged gourd, sponge gourd, vegetable gourd, strainer vine, ribbed loofah, silky gourd, silk gourd, และ sinkwa towelsponge
ประโยชน์.
ผลอ่อนของบวบ บางชนิดใช้เป็นผักปรุงสุก ดอง หรือรับประทานสด และบางครั้งก็ใช้ยอดและดอกด้วย เช่นเดียวกับ "บวบหอม" ผลที่สุกแล้วจะถูกเก็บเกี่ยวเมื่อแห้งและเข้าขั้นตอนทำความสะอาดจนเหลือแต่ใยบวบ ซึ่งสามารถใช้เป็นฟองน้ำหรือเส้นใยสำหรับทำหมวกได้
ลันจ์ไมน์

ลันจ์ไมน์  คือ อาวุธต่อต้านรถถังแบบพลีชีพที่จักรวรรดิญี่ปุ่นพัฒนาและนำมาใช้ในช่วงสงครามโลกครั้งที่ 2 มีลักษณะเป็นระเบิดต่อต้านรถถังความแรงสูงรูปทรงกรวยติดอยู่ตรงปลายด้ามจับที่เป็นไม้ ปกติมักใช้ในหน่วยต่อสู้ระยะประชิดของกองทัพจักรวรรดิญี่ปุ่น อาวุธชนิดนี้ถูกนำมาใช้อย่างเป็นทางการใน ค.ศ. 1945 ในปีเดียวกันนั้นเองมันได้นำไปใช้ในเขตปฏิบัติการสงครามแปซิฟิกโดยมุ่งเป้าไปที่ยานเกราะของกองทัพสหรัฐ
การออกแบบ.
อาวุธมีลักษณะเป็นดินโพรงระเบิดรูปทรงกรวยอยู่ตรงปลายด้ามจับที่เป็นไม้ ตัวระเบิดมีขาสามขายืนออกมาบริเวณฐานทรงกรวย ตัวจุดชนวนระเบิดอยู่ที่ส่วนยอดของรูปกรวย (บริเวณที่ติดกับด้านจับไม้) ระหว่างยอดของทรงกรวยกับด้านจับจะมีเข็มแทงชนวนอยู่ซึ่งเมื่อถอดสลักระเบิดออกแล้วบริเวณนี้จะสามารถเลือนได้ทำให้เข็มแทงฉนวนแทงเข้าไปที่ตัวจุดระเบิด
ตัวระเบิดแบ่งเป็นระเบิดรูปกรวยสูง 11.6 นิ้ว และเส้นผ่านศูนย์กลางที่ฐานกรวยยาว 8 นิ้ว และหนักประมาณ 11 ปอนด์ ขาโลหะสามขายาว 6 นิ้ว (15 ซม.) ส่วนด้ามจับมีเส้นผ่านศูนย์กลาง 1.25 นิ้ว ยาว 59 นิ้ว และหนัก 3.3 ปอนด์ ทำให้โดยรวมแล้วมันยาวประมาณ 78 นิ้ว และหนัก 14.3 ปอนด์
การทำงาน.
การใช้งานลันจ์ไมน์นั้นทหารหรือผู้ใช้งานจะทำการดึงสลักระเบิดออกแล้วทำการวิ่งพุ่งเข้าไปหายานเกราะหรือเป้าหมายด้วยความเร็ว คล้ายกับการวิ่งพุ่งเข้าไปแทงด้วยดาบปลายปืน ลักษณะการจับจะใช้มือข้างหนึ่งจับที่ตรงกลางด้ามจับส่วนอีกมือจับที่ปลายด้านจับที่ใกล้ตัวผู้ถือ เมื่อขาของระเบิดโดนเข้ากับเป้าหมายแล้วด้ามจับที่กำลังพุ่งไปข้างหน้าจะกดเข้าไปทำให้เข็มจุดชนวนระเบิดแทงเข้าไปที่ตัวจุดระเบิด ซึ่งเมื่อระเบิดแล้วจะทำให้ผู้ใช้และเป้าหมายได้รับความเสียหายจากระเบิด
การใช้งาน.
กองทัพจักรวรรดิญี่ปุ่นนำอาวุธชนิดนี้มาใช้ในเขตปฏิบัติการสงครามแปซิฟิก โดยมีจุดประสงค์เพื่อใช้ต่อต้านและทำลายยานเกราะของกองทัพสหรัฐ
รายงานข่าวกรองในเดือนมีนาคม 1945 ระบุว่ากองทัพสหรัฐเจอเข้ากับอาวุธชิ้นนี้ครั้งแรกที่เกาะเลย์เต ประเทศฟิลิปปินส์ ซึ่งคาดว่าน่าจะเป็นในช่วงยุทธนาวีที่อ่าวเลย์เต
ในประเทศเวียดนามมันเป็นสัญลักษณ์ของสงครามอินโดจีนครั้งที่หนึ่ง โดยเฉพาะในยุทธการที่ฮานอยซึ่งมีภาพที่ เหงียน วัน เทียง (Nguyễn Văn Thiềng) พยายามที่จะใช้มันแต่ว่าระเบิดไม่ทำงาน ทำให้เขาถูกยิงตายไปพร้อมกับความกล้าหาญและเสียสละในท้ายที่สุด
เซโนเบลดโครนิเคิลส์ (วิดีโอเกม)

เซโนเบลดโครนิเคิลส์  เป็นวิดีโอเกมแนวโอเพนเวิลด์แอ็กชันเล่นตามบทบาท พัฒนาโดยมอนอลิธซอฟท์ และจัดจำหน่ายโดยนินเท็นโด สำหรับเครื่องวี วางจำหน่ายครั้งแรกในญี่ปุ่นในปี 2010 ต่อมาได้วางจำหน่ายในภูมิภาคแพลในปี 2011 และจากนั้นในอเมริกาเหนือในปี 2012 ตัวเกมถูกพอร์ตลงนิวนินเท็นโด 3ดีเอส ได้วางจำหน่ายในปี 2015 และตัวเกมรีมาสเตอร์แบบความละเอียดสูงสำหรับนินเท็นโด สวิตช์ ได้วางจำหน่ายในเดือนพฤษภาคม 2020 "เซโนเบลดโครนิเคิลส์" เป็นเกมลำดับแรกในชุดเกม "เซโนเบลดโครนิเคิลส์" ซึ่งเป็นชุดเกมย่อยซึ่งเป็นส่วนหนึ่งของเมตาซีรีส์ "เซโน" ที่ใหญ่กว่า แม้ว่าจะเนื้อเรื่องจะไม่มีการเชื่อมโยงกับเกม "เซโน" ก่อนหน้านี้โดยตรง แต่ได้รวมเอาองค์ประกอบที่สวยงามและเนื้อเรื่องจากทั้งแฟนตาซีและนิยายวิทยาศาสตร์ ตัวเกมมีการนำทางผ่านระบบโอเพนเวิลด์ที่แบ่งออกเป็นโซนต่าง ๆ ภารกิจย่อยที่เชื่อมโยงกับความสัมพันธ์ของสมาชิกในปาร์ตี้ และระบบการต่อสู้ตามเวลาจริงซึ่งรวมเอาความสามารถของตัวละครหลักในการมองแวบหนึ่งในอนาคต
แนวความคิดสำหรับเกม "เซโนเบลดโครนิเคิลส์" เริ่มขึ้นในเดือนมิถุนายน 2006 เมื่อ Tetsuya Takahashi ผู้อำนวยการบริหารและผู้เขียนบทของเกม ได้นึกถึงแล้วสร้างแบบจำลองของไททันยักษ์สองตัวที่แช่แข็งซึ่งอยู่กับผู้คนที่อาศัยอยู่บนร่างกายของพวกเขา การพัฒนาเกมได้เริ่มขึ้นในปี 2007 ภายใต้ชื่อ "Monado: The Beginning of the World" แม้ว่าในที่สุดจะมีการรีแบรนด์ด้วยชื่อปัจจุบันเพื่อเป็นเกียรติแก่งานก่อนหน้าของ Takahashi สคริปต์เขียนโดย Takahashi, Yuichiro Takeda นักเขียนอนิเมะ และ Yurie Hattori นักเขียนจากนินเท็นโด ดนตรีได้รับการจัดการโดยนักประพันธ์เพลงที่แตกต่างกันถึง 6 คน รวมทั้ง Manami Kiyota นักแต่งเพลงที่เริ่มเล่นครั้งแรกและเป็นผู้นำ และผู้มีประสบการณ์ในอุตสาหกรรมอย่าง Yoko Shimomura และ Yasunori Mitsuda โดยคนหลังจะประพันธ์ธีมปิด
ตัวเกมได้ประกาศเปิดตัวในปี 2009 ภายใต้ชื่อเดิมและวางจำหน่ายในโซนญี่ปุ่นในปีต่อมา ถึงแม้ตัวเกมจะวางจำหน่ายในโซนยุโรปและในโอเชียเนีย แต่การวางจำหน่ายในโซนอเมริกาเหนือยังไม่ได้รับการยืนยันจนถึงเดือนธันวาคม 2011 ในช่วงเวลานั้นแฟนแคมเปญที่ชื่อว่าโอเปอเรชันเรนฟอลล์ได้รับความสนใจอย่างมากต่อตัวเกม เมื่อตัวเกมวางจำหน่าย ตัวเกมได้รับเสียงวิจารณ์อย่างล้นหลามและถูกยกย่องว่าเป็นหนึ่งในเกมเล่นตามบทบาทที่ดีที่สุด ในขณะที่ตัวเกมเวอร์ชันพอร์ตลงนิวนินเท็นโด 3ดีเอส ก็ได้รับการยกย่องว่าประสบความสำเร็จในการสร้างเกมขึ้นใหม่ในรูปแบบพกพา การยกย่องเป็นพิเศษโดยเฉพาะโครงเรื่อง นักวิจารณ์หลายคนเรียกว่าเป็นนวัตกรรมและซับซ้อนอย่างน่าประหลาดใจ นอกจากนี้ยังตัวเกมประสบความสำเร็จในเชิงพาณิชย์ทั้งในโซนญี่ปุ่นและตะวันตก "เซโนเบลดโครนิเคิลส์ เอกซ์" เกมที่สืบทอดจิตวิญญาณของเกมนีถูกพัฒนาโดยทีมพัฒนาเดียวกันวางจำหน่ายในปี 2015 สำหรับวียู เกมภาคต่อ "เซโนเบลดโครนิเคิลส์ 2" วางจำหน่ายสำหรับนินเท็นโด สวิตช์ในปี 2017
โมมิจิ นิชิยะ

โมมิจิ นิชิยะ (; โรมาจิ: "Nishiya Momiji") เป็นนักกีฬาสเกตบอร์ดชาวญี่ปุ่นซึ่งได้รับเหรียญทองจากการแข่งขันสเกตบอร์ดในโอลิมปิกฤดูร้อน 2020 และเป็นนักกีฬาคนแรกที่ได้รับเหรียญทองโอลิมปิกในกีฬาสเกตบอร์ดประเภทสตรีตหญิง เธอเป็นนักกีฬาโอลิมปิกทีมชาติญี่ปุ่นอายุน้อยที่สุดที่ได้รับเหรียญทอง โดยในขณะนั้นเธออายุได้ 13 ปี 330 วัน ซึ่งทำให้เธอเป็นนักกีฬาที่อายุน้อยที่สุดเป็นอันดับที่สามที่ได้รับเหรียญทองกีฬาโอลิมปิกฤดูร้อน รองจากมาร์เจอรี เกสตริง (สหรัฐ, กระโดดน้ำ, เบอร์ลิน 1936, 13 ปี 268 วัน) และเคลาส์ แซร์ตา (ทีมรวมเยอรมนี, เรือพาย, โรม 1960, 13 ปี 283 วัน)
ผลงาน.
นิชิยะเข้าแข่งขันเอ็กซ์เกมส์ฤดูร้อน 2019 ในประเภทสตรีตหญิงที่มินนีแอโพลิส ซึ่งเธอทำคะแนนได้ 90.00 คะแนนและได้รับเหรียญเงิน โดยเหรียญทองในการแข่งขันครั้งนั้นเป็นของเพื่อนร่วมชาติ อาโอริ นิชิมูระ ซึ่งทำได้ 92.00 คะแนน
นิชิยะได้รับเหรียญเงินจากการแข่งขันสเกตบอร์ดชิงแชมป์โลก 2021 ที่โรมหลังจากทำคะแนนได้ 14.17 คะแนน ในเดือนมิถุนายน ค.ศ. 2021 เธอสะสมคะแนนได้เป็นอันดับที่ 5 ในการจัดอันดับสำหรับการแข่งขันโอลิมปิก และทำให้เธอผ่านการคัดเลือกเข้าแข่งขันในโอลิมปิกฤดูร้อน 2020 ในการแข่งขันประเภทสตรีตหญิง เธอทำคะแนนได้ 15.26 คะแนนและได้รับเหรียญทอง ซึ่งทำให้เธอเป็นนักกีฬาโอลิมปิกทีมชาติญี่ปุ่นอายุน้อยที่สุดที่ได้รับเหรียญทอง และเป็นนักกีฬาที่อายุน้อยที่สุดเป็นอันดับที่สามที่ได้รับเหรียญทอง
ฮินด์ ซาซา

ฮินด์ ซาซา  เป็นนักกีฬาเทเบิลเทนนิสชาวซีเรียซึ่งเข้าแข่งขันในโอลิมปิกฤดูร้อน 2020 โดยผ่านการแข่งขันรอบคัดเลือกโซนเอเชียตะวันตกที่ประเทศจอร์แดน ซึ่งเธอเป็นนักกีฬาเทเบิลเทนนิสอายุน้อยที่สุดที่แข่งขันในโอลิมปิก (12 ปี) และเป็นนักกีฬาที่อายุน้อยที่สุดเป็นอันดับที่ห้าที่แข่งขันในโอลิมปิกสมัยใหม่ เธอเป็นนักกีฬาที่อายุน้อยที่สุดในการแข่งขันโอลิมปิกครั้งนี้ และอายุน้อยที่สุดตั้งแต่เบอาตริช ฮุชติว นักสเกตลีลาชาวโรมาเนียเข้าแข่งขันในโอลิมปิกฤดูหนาว 1968 ที่เกรอนอบล์ ประเทศฝรั่งเศส 
ประวัติ.
ซาซาเกิดเมื่อวันที่ 1 มกราคม ค.ศ. 2009 ที่เมืองฮะมาฮ์ ทางตอนกลางของประเทศซีเรีย และเริ่มหัดเล่นเทเบิลเทนนิสตั้งแต่อายุได้ 5 ขวบ เธอเข้าแข่งขันในรายการ "Hopes Week and Challenge" ของสหพันธ์เทเบิลเทนนิสนานาชาติ (ไอทีทีเอฟ) ใน ค.ศ. 2016 ที่ประเทศกาตาร์พร้อมกับพี่ชายของเธอ และความสามารถของเธอเป็นที่สนใจจากรายการนั้น เธอเป็นสมาชิกของสโมสรเทเบิลเทนนิสอัลมุฮาฟะเซาะฮ์ในกรุงดามัสกัสและเคยได้รับรางวัลชนะเลิศระดับประเทศทุกรายการ
เธอมุ่งมั่นที่จะแข่งขันเทเบิลเทนนิสให้ถึงระดับโลก และตั้งใจจะเป็นเภสัชกรหรือทนายความ
โอลิมปิกฤดูร้อน 2020.
ซาซาเป็นนักเทเบิลเทนนิสชาวซีเรียคนแรกที่ผ่านการคัดเลือกเข้าแข่งขันในโอลิมปิก แม้ว่าสื่อบางแห่งจะรายงานผิดว่าเธอเป็นชาวซีเรียคนแรกที่แข่งขันเทเบิลเทนนิสในโอลิมปิกก็ตาม (ฮิบาฮ์ อัลลิจญีเข้าแข่งขันในโอลิมปิกฤดูร้อน 2016 แต่เธอได้รับเชิญให้เข้าแข่งขัน ไม่ได้ผ่านการคัดเลือก) โดยในรอบชิงชนะเลิศของโซนเอเชียตะวันตกที่กรุงอัมมาน ประเทศจอร์แดน ซาซาวัย 11 ปีชนะมาเรียนา ซะฮาเกียน คู่แข่งขันวัย 42 ปีชาวเลบานอนและผ่านการคัดเลือกเข้าแข่งขันโอลิมปิกฤดูร้อน 2020 หลังชนะรอบคัดเลือก คณะกรรมการโอลิมปิกจีนได้เชิญให้เธอเข้าฝึกซ้อมในประเทศจีน 
ซาซาได้รับเกียรติให้เชิญธงชาติซีเรียเข้าสู่สนามในพิธีเปิดการแข่งขันโอลิมปิกฤดูร้อน 2020 คู่กับอะห์มัด ฮัมชุ นักกีฬาขี่ม้าชาย
ในการแข่งขันเทเบิลเทนนิสประเภทหญิงเดี่ยวรอบแรก เธอแพ้หลิว เจีย นักเทเบิลเทนนิสทีมชาติออสเตรียเชื้อสายจีนอายุ 39 ปีซึ่งเข้าแข่งขันโอลิมปิกฤดูร้อนทุกครั้งตั้งแต่โอลิมปิกฤดูร้อน 2000 ที่ซิดนีย์เป็นต้นมา ด้วยผล 4–0 เซต
มูลนิธิวิจัยมะเร็งเต้านม

มูลนิธิวิจัยมะเร็งเต้านม (อักษรย่อ: BCRF) เป็นองค์การไม่แสวงหาผลกำไรอิสระ ซึ่งได้ระดมทุน 569.4 ล้านดอลลาร์เพื่อสนับสนุนการวิจัยทางคลินิกและการวิจัยต่อยอดเกี่ยวกับมะเร็งเต้านมในสหรัฐและต่างประเทศ ปัจจุบัน มูลนิธิวิจัยมะเร็งเต้านมให้ทุนสนับสนุนนักวิจัยกว่า 275 รายใน 15 ประเทศ
ผู้อำนวยการฝ่ายวิจัยของมูลนิธิวิจัยมะเร็งเต้านมคือ ดร. แลร์รี นอร์ตัน จากศูนย์มะเร็งอนุสรณ์สโลน เคตเทอริง ซึ่งมูลนิธิวิจัยมะเร็งเต้านมได้ให้ทุนสนับสนุนการวิจัยขั้นพื้นฐานเกี่ยวกับความเสี่ยงในการเกิดโรคที่แตกต่างกันค่อมะเร็งเต้านม, เซลล์ต้นกำเนิดมะเร็งเต้านม, ทราสทูซูแมบ (เฮอร์เซปติน), การรักษาด้วยการต่อต้านการสร้างเส้นเลือดใหม่ด้วยเบวาซิซูแมบ (อวาสติน), การสร้างภาพด้วยสนามแม่เหล็กไฟฟ้า, อะโรมาเทส อินฮิบิเตอร์, ทาม็อกซิเฟน และการทดลองทางคลินิกสำหรับการรักษาแบบใหม่กับเครือข่ายวิจัยมะเร็งเต้านมปริวรรต
มูลนิธิวิจัยมะเร็งเต้านมได้รับการก่อตั้งขึ้นใน ค.ศ. 1993 โดยอีฟลีน ลอเดอร์ รองประธานอาวุโสฝ่ายองค์การของดิ เอสเต ลอเดอร์ คัมพานีส์ ซึ่งความพยายามครั้งแรกของลอเดอร์ในการสร้างความตระหนักรู้เกี่ยวกับมะเร็งเต้านมคือการริเริ่มโดยตัวเธอเอง กับอเล็กซานดรา เพนนีย์ อดีตบรรณาธิการของนิตยสาร"เซลฟ์" เพื่อทำให้ริบบิ้นสีชมพูเป็นสัญลักษณ์ระดับสากลของการตระหนักรู้เกี่ยวกับมะเร็งเต้านม
การจัดหาเงินทุนและการใช้จ่าย.
ค่าใช้จ่ายของมูลนิธิวิจัยมะเร็งเต้านม ค.ศ. 2009–2010
<templatestyles src="Legend/styles.css" />  การวิจัยและการสร้างความตระหนักรู้ (90.6%)<templatestyles src="Legend/styles.css" />  การจัดหาเงินทุน (5.7%)<templatestyles src="Legend/styles.css" />  การบริหาร (3.7%)
ใน ค.ศ. 2014 มูลนิธิวิจัยมะเร็งเต้านมได้ควบคุมเงินมากกว่า 91 เซนต์ของทุก ๆ ดอลลาร์ที่ระดมได้เพื่อการวิจัยมะเร็งเต้านมและโครงการการสร้างความตระหนักรู้เกี่ยวกับมะเร็งเต้านม มูลนิธิวิจัยมะเร็งเต้านมได้รับการยอมรับเป็นพิเศษจากหลายองค์การที่ติดตาม รวมถึงให้ข้อมูลที่ครอบคลุมและเป็นกลางเกี่ยวกับการกุศล แชริทีวอตช์ซึ่งเดิมคือสถาบันการกุศลแห่งอเมริกายังคงให้คำตัดสินมูลนิธิวิจัยมะเร็งเต้านมในระดับ "เอบวก"[]
โคโกนะ ฮิรากิ

โคโกนะ ฮิรากิ (; โรมาจิ: "Hiraki Kokona") เป็นนักกีฬาสเกตบอร์ดชาวญี่ปุ่น เธอได้รับเหรียญเงินในการแข่งขันสเกตบอร์ดประเภทพาร์กหญิงในโอลิมปิกฤดูร้อน 2020 และเป็นนักกีฬาโอลิมปิกฤดูร้อนทีมชาติญี่ปุ่นที่อายุน้อยที่สุด
ผลงาน.
ฮิรากิเข้าแข่งขันสเกตบอร์ดชิงแชมป์โลกประเภทพาร์กหญิงหลายครั้ง โดยใน ค.ศ. 2018 เธอได้อันดับที่ 7 และใน ค.ศ. 2019 เธอได้อันดับที่ 11 นอกจากนี้เธอยังแข่งขันในเอ็กซ์เกมส์ ซึ่งเธอได้รับเหรียญเงินจากการแข่งขันที่บอยซี รัฐไอดาโฮ ใน ค.ศ. 2019 ซึ่งในปีเดียวกันเธอได้รางวัลชนะเลิศในรายการแวนส์พาร์กซีรีส์ 2019 ที่กรุงปารีส ใน ค.ศ. 2021 เธอได้อันดับที่ 5 ในการแข่งขันรายการดิวทัวร์ 2021 ที่ดิมอยน์ รัฐไอโอวา และผ่านเข้าแข่งขันโอลิมปิกฤดูร้อน 2020
นิวโปเกมอน สแนป

นิวโปเกมอน สแนป (; โรมาจิ: "Nyū Pokemon Sunappu") เป็นวิดีโอเกมแนวยิงมุมมองบุคคลที่หนึ่งและถ่ายรูป พัฒนาโดยบันไดนัมโกะสตูดิโอส์ จำหน่ายโดยบริษัท โปเกมอน จำกัดและนินเท็นโด ตัวเกมเป็นภาคต่อของเกม "โปเกมอน สแนป" ที่วางจำหน่ายใน พ.ศ. 2542 ตัวเกมวางจำหน่ายทั่วโลกสำหรับนินเท็นโด สวิตช์ในวันที่ 30 เมษายน พ.ศ. 2564 ตัวเกมจะผู้เล่นท่องไปในภูมิภาค Lental โดยใช้เรือโฮเวอร์คราฟบนรางและวิจัยโปเกมอนด้วยการถ่ายภาพ โดยผู้เล่นจะรับบทบาทเป็นช่างภาพมือใหม่ เป็นครั้งแรกที่มีเลือกตัวละครผู้หญิง ซึ่งปกติเวอร์ชันดั้งเดิมของ "โปเกมอน สแนป" จะเล่นได้เฉพาะตัวละครผู้ชายเท่านั้น โดยในตัวเกมมีตัวละครอยู่ 2 คนคือ ศาสตราจารย์ Mirror กับผู้ช่วยศาสตราจารย์ Rita
ออฟฟิเชียลฮิเกดันดิซึม

ออฟฟิเชียลฮิเกดันดิซึม  หรือเรียกอย่างย่อว่าฮิเกดัน (; โรมาจิ: "Higedan") เป็นวงดนตรีสัญชาติญี่ปุ่นที่รวมวงครั้งแรกใน ค.ศ. 2012 ที่จังหวัดชิมาเนะ โดยมีสมาชิกสี่คนได้แก่ซาโตชิ ฟูจิฮาระ (ร้องนำและเปียโน) ไดซูเกะ โอซาซะ (กีตาร์นำและร้องร่วม) มาโกโตะ นาราซากิ (เบส แซ็กโซโฟน และร้องร่วม) และมาซากิ มัตสึอูระ (กลองและร้องร่วม)
หลังจากเซ็นสัญญากับโพนีแคนยอนใน ค.ศ. 2018 พวกเขาเผยแพร่ซิงเกิลแรก "โนเดาต์" ซึ่งเป็นซิงเกิลนำในอีพี "สแตนด์บายยู อีพี" ก่อนจะเผยแพร่ซิงเกิลที่สอง "พรีเทนเดอร์" ในปีถัดมา ซึ่งขึ้นถึงอันดับสูงสุดใน"บิลบอร์ดเจแปน"ฮอต 100 ในเดือนตุลาคม ได้อันดับที่ 3 ในชาร์ตปลายปีของ"บิลบอร์ดเจแปน"ฮอต 100 ประจำ ค.ศ. 2019 ซึ่งในเดือนตุลาคม ค.ศ. 2019 นี้เองพวกเขาก็เผยแพร่สตูดิโออัลบั้ม "ทราเวลเลอร์" ซึ่งขึ้นถึงอันดับหนึ่งในชาร์ตออริคอน
ออฟฟิเชียลฮิเกดันดิซึมขึ้นแสดงในงานประชันเพลง"โคฮากุอูตะกัซเซ็ง"มาแล้วสองครั้งได้แก่ครั้งที่ 70 (ค.ศ. 2019) และครั้งที่ 71 (ค.ศ. 2020) โดยแสดงเพลง "พรีเทนเดอร์" และ "ไอเลิฟ..." ตามลำดับ
วันรัฐธรรมนูญ (ญี่ปุ่น)

วันรัฐธรรมนูญ (; โรมาจิ: "Kenpō Kinenbi") เป็นวันที่ระลึกถึงการที่รัฐธรรมนูญแห่งญี่ปุ่นในช่วงหลังสงครามโลกครั้งที่สองมีผลบังคับใช้ในวันที่ 3 พฤษภาคม ค.ศ. 1947 และเป็นหนึ่งในช่วงระยะเวลาของสัปดาห์ทอง
ประวัติ.
หลังการทิ้งระเบิดปรมาณูที่ฮิโรชิมะและนางาซากิ ทำให้ญี่ปุ่นยอมจำนนอย่างไม่มีเงื่อนไขต่อฝ่ายพันธมิตร รัฐธรรมนูญญี่ปุ่นได้รับการเขียนใหม่โดยคำนึงถึงหลัก 3 ประการ ได้แก่ อำนาจอธิปไตยของปวงชน การเคารพในสิทธิมนุษยชน และการเลิกทำสงคราม และให้ความสำคัญกับความรักสงบและสันตินิยมของคนในชาติ รัฐธรรมนูญฉบับใหม่นี้มีความแตกต่างจากรัฐธรรมนูญเมจิที่จักรพรรดิไม่ได้มีพระราชอำนาจในการบริหารงานราชการ นอกจากนี้ยังมีบทบัญญัติที่อธิบายถึงสิทธิขั้นพื้นฐานและหน้าที่ของประชาชนอีกด้วย จากเหตุการณ์ดังกล่าวถูกทำให้เป็นวันหยุดราชการตามพระราชบัญญัติวันหยุดราชการ ค.ศ. 1948
เตียวลุย

เตียวลุย มีชื่อในภาษาจีนกลางว่า เจ้า เล่ย์  ชื่อรอง คั่นซุ่ย  เป็นนายทหารของขุนศึกเล่าปี่ในช่วงปลายราชวงศ์ฮั่นตะวันออก
ประวัติ.
เตียวลุยมีตำแหน่งเป็นผู้บังคับการ (都督 "ตูตู") ภายใตการบัญชาการของกวนอู ในปี ค.ศ. 220 เตียวลุยถูกจับโดยม้าต๋งขุนพลของซุนกวน หลังการรุกรานเกงจิ๋วของลิบอง ไม่มีการบันทึกถึงชะตากรรมของเตียวลุยภายหลังจากนั้น
ในนิยาย"สามก๊ก".
ในนิยาย"สามก๊ก"ของล่อกวนตง ตอนที่ 73 (ตรงกับ"สามก๊ก ฉบับเจ้าพระยาพระคลัง (หน)" ตอนที่ 59) เมื่อกวนอูโจมตีอ้วนเสีย อองฮูแนะนำกวนอูให้มอบหมายเตียวลุยอยู่ป้องเกงจิ๋ว แต่กวนอูกลับตั้งให้เตียวลุยเป็นนายกองเสบียงแทน.
ภายหลังเมื่อกวนอูถูกทัพของซุนกวนล้อมที่เป๊กเสีย เตียวลุยเสนอแผนและติดตามกวนอูพยายามจะตีฝ่าวงล้อม กลับถูกทัพซุนกวนซุ่มโจมตีและเตียวลุยถูกสังหารในที่รบ
โยรุนิคาเกรุ

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
โยรุนิคาเกรุ (; โรมาจิ: "Yoru ni Kakeru") เป็นซิงเกิลแรกของโยอาโซบิ วงกลุ่มสองสัญชาติญี่ปุ่นซึ่งเผยแพร่ครั้งแรกเมื่อวันที่ 15 ธันวาคม ค.ศ. 2019 ซึ่งดัดแปลงจากเรื่องสั้น "แทนาทอสโนะยูวากุ" (; โรมาจิ: "Tanatosu no Yūwaku") โดยมาโยะ โฮชิโนะ (; โรมาจิ: "Mayo Hoshino") ตีพิมพ์ออนไลน์ทางเว็บไซต์ Monogatary ฉบับภาษาอังกฤษ "อินทูเดอะไนต์" เผยแพร่ในอีกสองปีถัดมา
เสียงตอบรับ.
มิวสิกวิดีโอ "โยรุนิคาเกรุ" เผยแพร่ออกทางช่องยูทูบของอายาเซะเมื่อวันที่ 16 พฤศจิกายน ค.ศ. 2019 และมีผู้เข้าชมถึง 10 ล้านคนในเวลาเพียง 5 เดือน และขึ้นอันดับสูงสุดในชาร์ตของทั้งสปอทิฟายและไลน์มิวสิก ก่อนที่จะถึงอันดับสูงสุดใน"บิลบอร์ดเจแปน"ฮอต 100 ในวันที่ 1 มิถุนายน ค.ศ. 2020 ขึ้นอันดับสูงสุด 3 สัปดาห์ติดต่อกัน และรวมทั้งหมด 6 สัปดาห์ โยรุนิคาเกรุขึ้นอันดับสูงสุดในชาร์ตปลายปีฮอต 100 ประจำ ค.ศ. 2020 และเป็นซิงเกิลแรกที่ขึ้นถึงอันดับสูงสุดของชาร์ตปลายปีทั้งที่ยังไม่ออกวางจำหน่ายแบบแผ่นซีดี นอกจากนี้ โยรุนิคาเกรุยังได้รับรางวัลระดับเพชรจากการสตรีมโดยสมาคมผู้ประกอบกิจการเพลงแห่งประเทศญี่ปุ่น  เมื่อวันที่ 25 ตุลาคม ค.ศ. 2021 ซึ่งเป็นเพลงแรกที่ได้รับรางวัลระดับเพชรจากการสตรีมในประวัติศาสตร์ของอาร์ไอเอเจด้วย
โยอาโซบิขึ้นแสดงเพลงนี้ในงานประชันเพลงโคฮากุอูตะกัซเซ็งโดยสถานีโทรทัศน์เอ็นเอชเคครั้งที่ 71 ประจำ ค.ศ. 2020 ซึ่งถือเป็นการแสดงสดครั้งแรกและการเข้าร่วมรายการโคฮากุอูตะกัซเซ็งครั้งแรกของพวกเขาด้วย
ฉบับภาษาอังกฤษ.
อินทูเดอะไนต์  เป็นฉบับแปลภาษาอังกฤษของ "โยรุนิคาเกรุ" เผยแพร่เมื่อวันที่ 2 กรกฎาคม ค.ศ. 2021 พร้อมกับมิวสิกวิดีโอทางช่องยูทูบของอายาเซะในวันเดียวกับซิงเกิลลำดับที่สิบ "ซังเง็นโชกุ" และ "อังกอร์" โดย "อินทูเดอะไนต์" ยังเป็นเพลงภาษาอังกฤษเพลงแรกของวงด้วย ต่อมาเพลงนี้ได้ถูกรวมในอีพี "อี-ไซด์" ซึ่งเป็นอีพีภาษาอังกฤษอัลบั้มแรกของวง เผยแพร่ในวันที่ 12 พฤศจิกายน ปีเดียวกัน
โปเกมอนเรนเจอร์ วาโทนาจ

โปเกมอนเรนเจอร์ วาโทนาจ (; โรมาจิ: "Pokemon Renjā Batonāji"; : Pokémon Ranger Vatonage หรือในชื่อภาษาต่างประเทศ โปเกมอนเรนเจอร์: แชโดวส์ออฟอัลเมีย  เป็นวิดีโอเกมแนวแอ็กชันเล่นตามบทบาทที่พัฒนาโดยบริษัทครีเชอส์ จำหน่ายโดยบริษัท โปเกมอน จำกัดและนินเท็นโด ออกจำหน่ายสำหรับนินเท็นโด ดีเอส ในประเทศญี่ปุ่นในวันที่ 20 มีนาคม พ.ศ. 2551 ในอเมริกาเหนือในวันที่ 10 พฤศจิกายน พ.ศ. 2551 ในออสตราเลเซียในวันที่ 13 พฤศจิกายน พ.ศ. 2551 และในยุโรปในวันที่ 21 พฤศจิกายน พ.ศ. 2551 โดยผู้เล่นจะรับบทบาทเป็นโปเกมอน เรนเจอร์ ในภูมิภาค Almia โดยมีหน้าที่ปกป้องโปเกมอนป่าและทำภารกิจจากการแก๊งชั่วร้ายมีชื่อว่า Dim Sun
อำเภอของประเทศจีน

อำเภอ ("เซี่ยน") หรือถ้าแปลจากภาษาอังกฤษคือ เทศมณฑล  เป็นคำเรียกรวม ๆ ของ เขตการปกครองระดับอำเภอ ซึ่งเป็นลำดับชั้นการปกครองระดับที่สามที่พบได้ในมณฑลและเขตปกครองตนเอง และระดับที่สองที่พบได้ในนครปกครองโดยตรงและในมณฑลไหหลำ เขตการปกครองระดับอำเภอมีอยู่ 6 ประเภท ได้แก่ อำเภอ อำเภอปกครองตนเอง นครระดับอำเภอ กองธง กองธงปกครองตนเอง และเขต อำเภอในจีนแผ่นดินใหญ่มีจำนวน 1,355 อำเภอ จากเขตการปกครองระดับอำเภอทั้งหมด 2,851 เขตการปกครอง
ในภาษาอังกฤษบางครั้งก็แปลคำว่า "เซี่ยน" เป็นคำว่า "district" หรือ "prefecture" เมื่ออยู่ในบริบทของประวัติศาสตร์จีน
ประวัติศาสตร์.
"เซี่ยน" มีมาตั้งแต่ยุครณรัฐและถูกจัดตั้งขึ้นทั่วประเทศในสมัยราชวงศ์ฉิน จำนวนอำเภอในเขตจีนแท้ (China proper) ค่อย ๆ เพิ่มขึ้นจากราชวงศ์สู่ราชวงศ์ ครั้งที่จิ๋นซีฮ่องเต้ได้จัดระเบียบอำเภอใหม่หลังจากการรวมประเทศ ครั้งนั้นมีอำเภอประมาณ 1,000 แห่ง เมื่อถึงสมัยราชวงศ์ฮั่นตะวันออก จำนวนอำเภอได้เพิ่มขึ้นจนเกินกว่า 1,000 แห่ง ในสมัยราชวงศ์สุยมีประมาณ 1,400 อำเภอ ในสมัยนี้มีการยกเลิก เขตบัญชาการ หรือภาษาจีนเรียกว่า "จวิ้น" (郡 jùn) ซึ่งเป็นเขตการปกครองชนิดหนึ่งที่อยู่เหนืออำเภอ โดยถ่ายโอนการปกครองในบางจวิ้นไปสู่อำเภอ จำนวนอำเภอในปัจจุบันใกล้เคียงกับในช่วงปลายของราชวงศ์ชิงมาก การเปลี่ยนแปลงที่ตั้งและชื่ออำเภอต่าง ๆ ในประวัติศาสตร์จีนเป็นสาขาที่สำคัญในการศึกษาภูมิศาสตร์เชิงประวัติของจีน โดยเฉพาะอย่างยิ่งในช่วงทศวรรษ 1960 ถึง 1980
จีนในยุคจักรวรรดิ อำเภอเป็นหน่วยการบริหารที่สำคัญเพราะเป็นโครงสร้างระบบราชการของจักรวรรดิที่อยู่ในระดับล่างสุด กล่าวอีกนัยหนึ่งก็คือ อำเภอเป็นการปกครองระดับล่างที่สุดที่ระบบราชการลงไปถึง การปกครองที่อยู่ต่ำกว่าระดับอำเภอมักจะดำเนินการผ่านวิธีการที่ไม่เป็นทางการซึ่งจะแตกต่างกันไปในแต่ละราชวงศ์ ผู้ปกครองของอำเภอคือ "เซี่ยนลิ่ง" (县令, 縣令) หรือ "เซี่ยนจ่าง" (县长, 縣長) ภาษาอังกฤษใช้คำว่า "magistrate" ซึ่งดูแลทั้งการปฏิบัติงานประจำวันของอำเภอตลอดจนตัดสินคดีแพ่งและคดีอาญา
อำเภอปกครองตนเอง.
อำเภอปกครองตนเอง ("จื้อจื้อเซี่ยน") เป็นอำเภอรูปแบบพิเศษในจีนแผ่นดินใหญ่ที่มีไว้สำหรับชนกลุ่มน้อยที่ไม่ใช่ชาวฮั่น อำเภอปกครองตนเองพบได้ทั่วประเทศจีน และในทางกฎหมาย อำเภอปกครองตนเองจะมีอำนาจนิติบัญญัติมากกว่าอำเภอทั่วไป
ปัจจุบันมีอำเภอปกครองตนเอง 117 แห่งในจีนแผ่นดินใหญ่
การปกครอง.
เนื่องจากพรรคคอมมิวนิสต์จีนเป็นศูนย์กลางในการกำกับดูแลนโยบายของรัฐบาลในจีนแผ่นดินใหญ่ เขตการปกครองทุกระดับจึงมีคณะกรรมการพรรคคอมมิวนิสต์ประจำท้องถิ่น โดยในระดับอำเภอจะเรียกว่า เลขาธิการ  ซึ่งเป็นตำแหน่งที่สูงที่สุดในอำเภอในทางพฤตินัย นโยบายต่าง ๆ จะดำเนินการผ่านรัฐบาลประชาชนของอำเภอ และเรียกนายอำเภอว่า "เซี่ยนจ่าง"  นายอำเภอมักเป็นหนึ่งในรองเลขาธิการในคณะกรรมการพรรคคอมมิวนิสต์จีนด้วย